Pajenn:Morvan - Buez ar Zent, 1894.djvu/508 - Wikimammenn\nPajenn:Morvan - Buez ar Zent, 1894.djvu/508\nsavaz tiez nevez evit ann emzivaded e Bresia, e Bergamm hag e Komm. E Bergamm e savaz daou zoken, unan evit ar botred hag eunn all evit ar merc’hed. Eno e savaz ive eunn ti a repu, ar seurt n’oa ket bet guelet c’hoaz er vro : ann ti-ma a ioa evit rei digemer d’ar merc’hed fall a felle d’ezho kuitaat ho dizursiou ha distrei ouz Doue dre eur guir binijenn.\nAr zant-ma, o veza bet taolet enn eur prizoun tenval karget a jadennou, en em voestlaz d’ar Verc’hez enn eur vouela dourek d’he bec’hejou, ha kerkent ar vamm benniget-se e devoue truez outhan. O\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/508&oldid=137724 »


Moviment de Defensa de la Terra - Wikipedia\n(Adkaset eus MDT)\nAr Moviment de Defensa de la Terra ("Luskad Difenn an Tir") a zo ur aozadur broadelour disrannour katalanek krouet p'en em deuzas ar PSAN gant an Disrannourion ar Broioù Katalanek (savet d'o zro diwar ar PSAN-P).\nKregiñ a rajod da gaozeal eus krouiñ ur strollad nevez evit adunaniñ an daou b-PSAN e 1982 ha 1983 da geñver es van celebrar les Emgav ar Vroadelourion (Trobades Independentistes) dalc'het e Sant Pere de Ribes i a Artés.\nBloaz war-lerc'h, e miz Genver 1984, da geñver eil Emvod-meur Terra Lliure, e oa bet divizet da vat kas war-raok ar raktres ha krouiñ ul luskad disrannour unvan eus an tu-kleiz.\nD'an 11 a viz Meurzh 1984 avat, pa oa bet klasket sevel an MDT da vat, e oa c'hwitet war an taol p'ac'h eas kuit eus ar sal an daou strollad, fuloret an eil re gant ar re all.\nA-benn ar fin, en hañv 1984 e oa bet krouet Moviment de Defensa de la Terra da geñver an VII Trobada Independentista dalc'het en Alforja hag en em stagañ a reas outañ nebeudig da c'houde Terra Lliure.\nDindan bloaz, e 1985, e oa deuet an MDT da vezañ an aozadur unvan pennañ ma veze bodet ennañ an meur a disrannour er-maez eus ar Parlamant.\nWar un dro ec'h ae politikerezh Esquerra Republicana de Catalunya (ERC) muioc'h-mui davet ar c'hreiz keit ma'c'h ae war izelaat ken-ha-ken an niver a votoù tapet gant aozadurioù disrannour all evel Bloc'had an Tu-kleiz evit an Dishualded Broadel (BEAN, Bloc d'Esquerres d'Alliberament Nacional) hag Broadelourion an Tu-kleiz (NE, Nacionalistes d'Esquerra).\nE 1987 avat e save tabut adarre etre an izili o tont eus an IPC hag ar re o tont eus ar PSAN hag en en disrannas a reas an MDT e daou strolladig: ar Moviment de Defensa de la Terra-PSAN (MDT-PSAN) diouzh un tu - deuet da implijout an anv PSAN adarre da c'houde - hag ar Moviment de Defensa de la Terra-IPC (MDT-IPC) diouzh an tu all, bet krouet gantañ da c'houde Bodad evit an Unvaniezh Poblel (AUP, Assemblea d'Unitat Popular) gant tud eus La Crida ("Ar Galv").\nAdtapet diwar « https://br.wikipedia.org/w/index.php?title=Moviment_de_Defensa_de_la_Terra&oldid=1472804 »\nKemmoù diwezhañ degaset d'ar bajenn-mañ d'an 4 Ebr 2013, da 18:58.


Skol – Radio Kerne\nDiwan Bro ar C’hap\n35 skol, 6 skolaj hag ul lise, sed aze ar rouedad Diwan e Breizh hag e Pariz. Berzh a ra an hentad-mañ ha koulskoude e chom broioù dilezet e lec’h n’ez eus ket tu d’ar vugale deskiñ brezhoneg er skol. E Bro ar C’hap da skouer e Penn ar Bed n’ez eus netra kinniget d’ar gerent a fell dezho lakaat o bugale da zeskiñ yezh ar vro. Ret eo mont betek Douarnenez, ar vro vigouden pe c’hoazh Kemper.\nMet a-raok pell e vo tu d’ar bugaligoù splujañ e bed ar brezhoneg a-drugarez d’un toullad tud menet. En o zouez, Loeiz Guillou, paotr ar Pont, a zo sekretour kuzul skoazell Diwan Bro ar C’hap. Gantañ hag un nebeut reoù all e vo digoret ur skol vamm Diwan e Ponte Kroaz e miz Gwengolo 2015. Evel just n’eo ket graet c’hoazh, ret eo d’ar gerent rakenskrivañ o babigoù met war an hent mat emañ ar raktres.\nDeus pelec’h eo deuet ar mennozh ? Petra eo bet ret dezho ober ha petra a chom c’hoazh d’ober evit digeriñ ar skol mañ ? Petra eo stad ar brezhoneg e Bro ar C’hap hag emdroadur ar yezh ? Sed aze tem an abadenn-mañ.\nEvit gouzout hiroc’h…\nRe Bell Ganti 23/03/2022


Pajenn:Sales - Introduction d’ar Vuez devot.djvu/378 - Wikimammenn\nPajenn:Sales - Introduction d’ar Vuez devot.djvu/378\nan amusamanchou vean pe en re hoc’h eus impliget ar bloaveziou tremenet, en em represanto c’hoaz d’ho calon evit e zenna hac e lacat da zistrei outo ; mæs ha c’hui ho pe ar gouraich da renonç d’an Eternite eürus-se evit avelachou ha sollenteziou quen tromplus ? credit din-me, mar perseverit, ne vint quet pell hep receo en ho calon un douçder hac ur blijadur quen agreabl, ma c’havoueot ervat penaus n’en deveus ar bed , nemet vestl e comparæson d’ar mel-se, hac e tal mui un devez hepquen eus ar vuez devot, eguet mil bloavez eus ar vuez monden hac indevot.\nMæs,eme viot-hu, guelet a rit penaus eo meurbet huel ar menez eus ar berfection gristen penaus e c’hillin-me, va Doue, pi-gnat quen huel-se ? Quemerit couraich, Philotee ; pa gommanç ar goradur eus ar guenan en em furmi, ar goradur pe ar guenan munut-se ne ouffent quet c’hoaz nigeal var ar boquejou na var ar meneziou a dost evit destum mel, hoguen a nebeut e nebeut oc’h en em vezur eus ar mel pehini o deveus destumet o mamou dezo, ar guenanigou-se a guemer diaouasquel, hac a zeu d’en em grehat en hevelep-fæçon ma nigeont goudese da glasq mel partout dre’r c’harter. Guir e penaus ez omp c’hoaz goradur en devotion, ne ouffemp quet pignat hervez hon dessein, pehini ne de quet bianoc’h\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/378&oldid=103131 »\nKemmoù diwezhañ degaset d'ar bajenn-mañ d'an 15 Mez 2017, da 16:29.


Gouarnamant ha lezennAozañ\nPolis ha JustisAozañ\nGoude marv Franco ha distro an demokratelezh e voe kaset ur politikerezh yezh gant ar gouarnamant emren gant ar pal kreskiñ implij ar c'hatalaneg er gevredigezh. Anvet e voe ar politikerezh-se normalizadur yezh (normalització lingüística e katalaneg) gant harp ar brasañ eus poblañs Katalonia adalek 1983 ha nebeut-tre a enebiezh. Harpet eo ivez gant an darn vrasañ eus ar strolladoù politikel er vro. An enebiezh a zeu eus strolladoù zo a lavar e klask al lezennoù-se digalonekaat an dud da gaozeal kastilhaneg Kadarnaet eo bet ali ar gouarnamant katalan ha doareoù ar politikerezh-se gant Unvaniezh Europa en doa disklêriet eo doujus seurt politikerezh hag e rankje bezañ ur skouer evit lec'hioù all en Europa.\nAbaoe un dek vloaz bennak ez eus deuet muioc'h a enebiezh ouzh al lezennoù diwar-benn implij ar c'hatalaneg. E 2010 da skouer e oa bet graet harz-labour gant 75% eus ar sinemaioù a-enep ul lezenn da rediañ dezho da skignañ an hanter eus ar filmoù e katalaneg. Komite Gwirioù an Dud Bodad ar Broadoù Unanet en doa kemeret un diviz a-enep seurt lezennoù e Kebek e 1993 oc'h embann "A State may choose one or more official languages but it may not exclude outside the spheres of public life, the freedom to express oneself in a certain language". Gouarnamant ar Stadoù-Unanet o deus goulennataet en o Rentañ-kont war Gwirioù an Dud al lezennoù diwar-benn ar yezh en ur rentañ-kont diaesterioù kastilhanegerien zo e Katalonia. Lakaet ez eus bet war-wel ivez diaesterioù katalanegerien zo evit komz o yezh e Katalonia pe e broioù katalanek, dreist-holl abalamour da ensavadurioù ar Stad. Emañ a-du gant politikerezh yezh ar gouarnamant an darn vrasañ eus keodedourien Katalonia, ha pa vijen kastilhanegerien zoken..\nUn tremen d'an diktatourelezh d'ur Stad demokrateloc'h : spioù bras KataloniaAozañ\nSav an dizalc'hidigiezh e Katalonia, un tabut diabarzh ha diavaezAozañ\n2017 : referendom, disklêriadenn a zizalc'hidigezh ha mellad 155Aozañ\nArouezioù ar vroAozañ\nSonerezh ha dañsAozañ\nAnevaled ha plantAozañ\nIlles Balears •\nComunitat Valenciana •\nAdtapet diwar « https://br.wikipedia.org/w/index.php?title=Katalonia&oldid=1984354 »\nKemm diwezhañ d'an 3 Ebr 2022 da 07:58\nKemmoù diwezhañ degaset d'ar bajenn-mañ d'an 3 Ebr 2022, da 07:58.


en tu-hont - Wikeriadur\nSavet diwar en tu hag ar rannig diskouez -hont\nen tu-hont /Distagadur ?/\nadverb lec'hiañ: pelloc'h eget en tu-se\n[...] ; ne glevan ken e-doug an deiz, pe gant va mamm-gaer, pe gant va gwreg nemet : « Jalm, en tu-mañ, Jalm en tu-hont, — [...] ? » — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 41.)\nAl lizerennou a zo en tu-hont. — (Jules Gros, Le trésor du breton parlé Deuxième Partie, 1970, p. 553.)\nAr re-ze a zo trenk, hag en tu-hont ivez ! — (Jules Gros, Le trésor du breton parlé Deuxième Partie, 1970, p. 553.)\nen tu-hont da udb: pelloc'h, muioc'h\nGlao a zo ezomm, hag en tu-hont da ezomm end-eeun ! — (Jules Gros, Le trésor du breton parlé Deuxième Partie, 1970, p. 553.)\nMe am-eus debret en tu-hont da leiz ma hov. — (Jules Gros, Le trésor du breton parlé Deuxième Partie, 1970, p. 553.)\nEun den hag a labour en tu-hont d'e halloud... — (Jules Gros, Le trésor du breton parlé Deuxième Partie, 1970, p. 553.)\nen tu-hont da se: ouzhpenn-se\ngalleg : au-delà de (fr)\ngalleg : plus de (fr)\nAdtapet diwar « https://br.wiktionary.org/w/index.php?title=en_tu-hont&oldid=233094 »\nKemmoù diwezhañ degaset d'ar bajenn-mañ d'an 13 Meu 2017, da 16:23.


An Tri Breur | consobreizh\nBoued hag evajoù Ur chistr feurm LOG Breizh eo chistr an Tri Breur.\nKinnig hollek: E kalon korn-bro chistr Kerne emañ kastell Lezerge. Emañ e penn ar produiñ chistr. Klasel eo deuet da vezañ e chistroù feurm abaoe meur a vloavezh, kalz medalennoù bet gounezet ganto.\nKenderc'hel a ra Kastell Lezerge hengoun ar chistr a galite vras dre broduiñ gant frouezh a zeu eus e werjeoù nemetken. Pep logell douar gounezet e vez evezhiet a-dost o toujañ d'an endro.\nDleout a ra pep tra domani Lezerge eus tad an tri breur Jan. Dedennet tre gant ar gwez-frouezh ha penaos gounit anezho, eñ eo an hini en doa plantet ar werjeoù gwez-avaloù kentañ. Gant durc'hadur dreistordinal ar runelloù ha douaroù pinvidik, 60 devezh-arat a werjeoù a ro ur galite produiñ hep he far.\nHiziv an deiz eo an tri breur Jan hag emañ e penn sistrerezh an tiegezh. Galvet eo bet An 3 Breur o chistr ganto eta. Talvezhout a reont ar vreudeur Jan korn-bro Breizh o lakaat war-raok un difrae perzhded anavezet gant an testeniekadur Lec'h Orin Gwarezet (LOG). Perzhded hor chistroù a zo unan eus disoc'hoù dibarañ hor sistrerezh. Homañ a lak pep tra e pleustr evit ma vefe ingal ar produiñ. Dastumet ha lakaet e chistr e vez avaloù brudet Lezerge war al lec'h, e gwaskell ar sistrerezh. Strizh kennañ eo ar c'hontroliñ diabarzh. Niverus eo ar redioù : dibab an avaloù gant an dorn, evezhiañ ar chuk, baoliañ... hag all.\nHêr hengoun peurwirion ar feurm, graet eo hor chistr feurm gant seurtadoù avaloù evel ar gKermerrien, ar Marie-ménard, ar Prat-yeod, an Douce-moen, ar c'hKroc'hen ki, an Douce-coêtligné pe c'hoazh ar vBeleien. Holl a seurtadoù a zegas o notennoù bleuniet, o elfennoù pinvidik eus ar c'horn-bro-mañ ganet mat. Profañ a reont da vegoù an everien ur blaz c'hwerv hep e bar hag a ra da chistroù feurm Kastell Lezerge chistroù dibar.\nEntanet gant o micher, lakaat a rint ac'hanoc'h an tri breur Guillaume, Matthieu ha Joseph da zizoleiñ ar chistroù feurm, avaleg Breizh AOK, lambigoù ha chuk avaloù er stal e-kichen ar sistrerezh, ha dizoleiñ eta pinvidigezh ha kalite produioù an embregerezh. Gallout a rit adkavout ivez ar gwellañ eus hor produadurioù e tout an tiez-krampouezh mat eus Breizh.\nRe a alkool a noaz d'ar yec'hed. Evit gant muzul.\nLec'hioù gwerzhañ: Gwerzh war-eeun, digor eus al Lun betek ar Gwener eus 8e30 ha 12e00 ha eus 13e30 betek 18e00\nFichenn identelezh an embregerezh Chomlec'h ar sez sokial: Sistrerezh Kastell LezergePlas An Dans 29500 An Erge-Vras Pellgomz: 02 98 59 63 45 Lec'hioù produiñ: An Erge-Vras\tRUKAD: 379 663 453 00023 Labeloù, reoladoù, prizioù: Lec'h Orin Gwarezet Breizh. Sistr feurm kalet : medalenn arc'hant e Kenstrivadeg Hollek al Labour-douar e Pariz e 2010, aour e 2007 & 08. Sistr feurm hanter sec'h : arc'hant e 2011 & 13 hag arem e 2009, arc'hant e 2007 & 08. Sistr dous : arc'hant e 2008\tFurmskrid darempred dre bostel\nLec'hienn Kastell Lezerge


Macrocypraea cervus - Wikipedia\nGenad : Macrocypraea\nMacrocypraea cervus a zo unan eus an tri spesad a vez renket er genad Macrocypraea e kerentiad an hoc'higed-mor hervez Word Register of Marine species WORMS. Ur spesad kregin boutin ezlec'hel an hini eo.\nDiskrivet eo bet ar spesad gant Linnaeus e 1771 dindan an anv genad Cypraea.\nHeñvelanvioù a zo hervez an diskriverien evit ar spesad-se daoust d'an anv Macrocypraea cervus o vezañ implijet un tamm muioc'h eget egile:\nCypraea cervus Linnaeus, 1771 anv an diskrivadenn hag hervez ar re a renk an holl spesadoù Cypraeidae er spesad nemetañ Cypraea.\nKregin brav ha bras eo an Macrocypraea cervus. Kavet e vezont etre 1m ha 40 m donder dindan bloc'hadoù hag e frailhoù a reier e tachennoù ar mangrov alies e dour teñval, fankeg.\nLoen bev Macrocypraea cervus yaouank n'en deus ket c'hoazh livioù ar c'hregin gour. Ar penn zo eus tu kleiz.\nMentoù boutin ar c'hregin bras-se a zo etre 76 ha 120 mm hirder, met e c'hell bezañ kavet hiniennoù korrig betek 42 mm gour, pe ramz, betek 190 mm. Ar spesad en deus ar c'hregin brasañ eus ar c'herentiad.\nMacrocypraea cervinetta ha Macrocypraea zebra a zo daou spesad tost a-walc'h.\nLec'h bevañ ar spesad a zo er meurvor Atlantel hag e Mor ar c'haraib etre Aodoù ar Florida betek Mec'hiko.\nKregin bras ur Macrocypraea cervus eus Florida\nkein dia ha kostezioù ur grogenn eus Meksiko\n↑ lec'hienn WORMS Word Register of Marine species, bet sellet outi d'an 06 a viz Eost 2014, http://www.marinespecies.org/aphia.php?p=taxdetails&id=419722(en)\nAdtapet diwar « https://br.wikipedia.org/w/index.php?title=Macrocypraea_cervus&oldid=1825289 »


José Ramón Machado Ventura, ganet d'ar 26 a viz Here 1930, a zo ur reveulzier hag ur politikour kuban. Bez e oa ar c'hentañ besprezidant e kuzul Stad Kuba etre 2008 ha 2013. Gant dilennadeg Raúl Castro da Brezidant Kuba d'ar 24 a viz C'hwevrer 2008, Machado a oa bet dilennet da gemer e lec'h evel kentañ besprezidant. Bez ez eo Eil sekretour Strollad Komunour Kuba abaoe 2011.\nJosé Ramón Machado a zo bet ganet e San Antonio de las Vueltas, e proviñs Las Villas, skoliataet e oa bet e Camajuaní ha Remedios. Medisin a vicher eo, bet diplomet en Universidad de La Habana e 1953. Machado a zo emezelet er strollad reveulzier dres goude Taol Stad Fulgencio Batista d'an 10 a viz Meurzh 1952 ha pa oa studier war ar medisinerezh c'haozh. Bet eo bet unan eus kentañ izili al luskad Movimiento 26 de Julio (M-26-7) a stourme a-enep an diktatouriezh.\nGoude-se, dindan urzhioù eeun Ernesto "Che" Guevara hag a-eil Fidel Castro, bez e oa bet unan eus ar reveulzierien gentañ o stourm er guerrilla er Sierra Maestra. E 1958, e oa bet lakaet da renk a gapiten, kaset e oa bet da broviñs an Oriente dindan urzhioù Raúl Castro pa oa an emsaverien o klask digeriñ un eil talbenn. Eno e voe lakaet e-karg skourr medisinerezh ar guerrilla, sevel a reas neuze ur rouedad ospitalioù ha tiez-diskuizh efedus. Lakaet e voe da renk uhel "comandante" (ar renk uhelañ e lu emsaver Castro).\nAdtapet diwar « https://br.wikipedia.org/w/index.php?title=José_Ramón_Machado_Ventura&oldid=1846615 »


Kellig - Wikipedia\nAr mennozh kentañ a vez gant an dud a zo e vez savet pep organeg ganto ha diwarno evel ma vez savet un ti gant brikennoù ; n'eo ket ur mennozh faos met pep brikenn eus an ti ne vez enni holl dalvoudoù na holl berzhioù an ti e-unan evel ma vez gant ar gellig. Gwelloc'h e vefe tostaat ar gellig eus ur boud en ur strollad pe gwelloc'h c'hoazh eus an den er gevredigezh gant an holl berzhioù, magañ, gouennañ ha daremprediñ.\nAr gellig (e latin cellula, a dalv kement ha kambrig ) eo an unvezenn framm, mont-en-dro ha gouennañ hag a ya d'ober an hollad, pe ul lodenn, eus pep tra vev, pep bevegan. Pep kellig zo ur beveganig, ha pa vez en un organeg lieskelligek ez a en-dro en un doare emren, nemet e kenaoz gant ar re all. Bodet eo ar c'helligoù heñveldoare er gwiadoù, hag ar gwiadoù bodet a ya d'ober organoù.\nDont a ra an anv eus he neuz, hañval a-hervez ouzh kellig ur manac'h : Pa vez sellet ouzh gwiadoù boudoù-bev gant ur mikroskop e teu anat e vezont brikennoù ar vuhez (o framm).\nUnvaniezh ar boudoù-bev a denn he arguzenn gentañ eus bezañs ar c'helligoù o sevel pep bevegan : Pep kellig a zo savet diwar ur framm hag ur metou diabarzh boutin ; kempouezet a vez dibaouez hemañ (homeostasiezh ar metou diabarzh) evit ma vefe spletus evit buhez, mont-en-dro ha gouennadur ar gellig.\nIstorig ar mennozhAozañ\nTresadenn-evezhiañ "kelligoù" ruskenn ur wezenn evezhiet gant Robert Hooke e 1665\n1665 : Evezhiañ a ra Robert Hooke kelligoù marv Lej, tennañ a ra o neuz eus kelligoù ur ruskenn gwennan. Sellet a ra da c'houde kelligoù plantennoù bev zo a-drugarez d'ar c'hentañ mikroskopoù.\n1839 : Dizoloiñ ar a Theodor Schwann emañ an holl blantoù ha loened graet diwar kelligoù. Seveniñ a ra neuze ar mennozh emañ ar gellig unvezenn framm ha diorroadur ar vuhez, genel a ra diwar-se teorienn ar gellig diazez ar vuhez. E anv a roas da kelligoù Schwann.\nNac'het a vez ar ganedigezh diwar netra gant Louis Pasteur (1822-1895).\n1858 : Rudolf Virchow a embann e teu pep kellig deus rannadur kelligoù all (« omnis cellula ex cellula »), ar pezh a zo un doare all da venegiñ kudennadur ar vi hag ar yar.\nFramm ar c'helligoù (korfadurezh)Aozañ\nDaou seurt a gelligoù a vez termenet diouzh ma vez pe get un nukleus enno :\nAr prokarioted n'o deus ket a nukleus gwirion ha dieub er sitoplasm eo o Z/TDN (ar bakteriennoù da, skouer). Enno ez eus an Eubakteriennoù hag an Arkaebakteriennoù;\nAn eukarioted a zo gant un nukleus gwirion bevennet gant ur c'holoenn ; meur a organit a vez gwelet enno ivez.\ndiforc'hioù pennañ etre kelligoù prokariotek hag eukariotek\nbakteri, arkeobakteri protist, fungus, plant, loened\nnukleoïd Nukleus gwirion bevennet gant ur c'holoenn\ne kelc'h (kromozom) molekulennoù eeun (kromozom) dalc'het gant proteinoù histon\nTRN/sintezenn ar proteinoù\ner sitoplasm Sintezenn TRN en nukleus\nsintezenn proteinoù er sitoplasm\n23S + 16S + 5S 28S + 18S + 5, 8S + 5S\nnebeud a struktur ennañ Frammet-tre, organitennoù ennañ ha dalc'het gant ur sitokorf-eskern\nskourjezig savet diwar flagelin Skourjezig ha blevennigoù savet diwar tubulin\nanaerobiezh pe aerobiezh Peurvuiañ aerobiezh\nhini ebet etre unan ha kalz anezho\nhini ebet er bezhin hag er plant\no-unan pe e trevadennoù o-unan, trevadennoù, organegi savet diwar kelligoù arbenniget\neeun Mitoz (liesadur kevatal)\nMeioz (Produadur) gametoù\nKorfadurezh ur gellig loenel eukariot\nRetikulom endoplasmek garv\nRetikulom endoplasmek lintr\nSitoplasm (leuniet gant ar sitozol)\nSitoplasm an eukarioted n'eo ket ken greunek hag hini ar prokarioted rak lod vrasañ o ribozomoù a zo stag ouzh ar retikulom endoplasmek.\nTennañ a ra ar goc'henn blasmek deus hini ar prokarioted war-bouez nebeut.\nPare selulozek ar plant a vez savet diwar polisakarid, seluloz dreist-holl.\nMolekulennoù eeun an TDN a vez bodet tro-dro an histon pa dosta mare ar rannadur. Holl g/kromozomoù savet diwar-se a chom en nukleus, dispartiet eus ar sitoplasm gant ur c'holoenn. Un nebeud a organitoù (mitokondri ha kloroplast) a vez TDN enno.\nAdtapet diwar « https://br.wikipedia.org/w/index.php?title=Kellig&oldid=1833337 »\nKemm diwezhañ d'an 11 Ebr 2019 da 09:25\nKemmoù diwezhañ degaset d'ar bajenn-mañ d'an 11 Ebr 2019, da 09:25.


Stumm eus an 28 Ebr 2008 da 15:40\n51 okted ouzhpennet , 12 vloaz zo\nStumm eus an 23 Gwe 2007 da 09:40 (kemmañ)\nStumm eus an 28 Ebr 2008 da 15:40 (kemmañ) (dizober)\n'''Savielly (Xavier) Grigoryevitch Tartakower''' a zo bet ganet d'an [[22 C'hwevrer|22 a viz C'hwevrer]] [] e [[Rostov-war-Don]] en un tiegezh aostriat[[Aostria|aostrian]]-[[Polonia|poloniat]] ha marvet d'ar [[4 C'hwevrer|4 a viz C'hwevrer]] [] e [[Pariz]] ([[Bro-C'hall]]).\nKemer a reas perzh er [[Brezel bed kentañ]] en armeoù [[Aostria-Hungaria|aostro-hungariat]]. Dont a reas goude da [[Bro-C'hall|Vro-C'hall]]. Dibab a reas neuze bout keodedour [[Polonia|poloniat]], daoust dezhañ bout divarrek war ar [[poloneg]]. E-pad an [[Eil Brezel Bed]] e kemeras perzh er [[Rezistañs]] dindan an anv-brezel ''Cartier''. Goude an [[Eil Brezel Bed]], ne faotas ket dezhañ distreiñ da [[Polonia|Bolonia]], deut da vout komunour. Broadet e voe Gall.\nMeurc'hoarier [[echedoù]] [[Bro-C'hall|gall]]-[[Polonia|poloniat]]. Kelenn a reas da [[Miguel Najdorf]]. Kemer a reas perzh en ur bern tournamantoù etrebroadel gant disoc'hoù a-zoare, da skwer e [[Vienna]] ([]), e [[Londrez]] ([]) hag e [[Hastings]] ([]).\nAdtapet diwar « https://br.wikipedia.org/wiki/Dibar:MobileDiff/322269 »


Stanket eo c'hoazh kreizenn-stokiñ an eoul-maen en Oriant © Maxppp - Vincent Mouchel\nPar Tara Lagoutte\nDiffusion du mardi 3 décembre 2019 Durée : 7min\nFin stankadenn kreizenn-stokiñ eoul-maen Brest\nNe servij da netra kenderc'hel, eme pennoù bras ar BTP. Se zo kaoz eo bet skarzhet manifesterien kreizenn Vern sur Seiche, kostez Roazhon, gant ar jañdarmed. Met kenderc'hel a ra ar stourm en Oriant, ar greizenn ziwezhañ o vezañ stanket...\nUn eil afer Fañch a dremeno dirak ar justis\nNac'het eo bet an dildennig d'ur familh-all, kostez Montroulez. Ganet eo o bugel d'an 18 a viz Du. Sikouret e vint ivez gant Skoazell Vreizh.\nEn eilvet plas emañ rannvro Breizh evit produiñ gwez-sapr\nUn dra-vat ma vezont plantet e parkeier, met ket kement-se er c'hoadoù... Setu ar pezh 'n eus lâret Paul deomp. Labouret en deus gant an ONF, Ofis Broadel ar C'hoadeier. Kalz gwez-sapr a zo bet plantet er c'hoadeier kant bloaz 'zo, ar pezh n'eo ket didalvez evit ar c'hoadeier, hervezañ.\nBrezhoneg – Langue bretonne\nAvel foll a c'hwezh er vro, pe 'mod 'vez ar familhoù e Breizh, ul lezenn evit an dildenn, setu rol ar c'heleier emberr\nEn noz-mañ 'vez kaoz ganeomp deus ar stourmoù 'enep da adreizh al leveoù, deus emoji banniel Breizh ha deus Kuzul Sevenadurel Breizh.


Pajenn:Marigo - Buez ar Saent.djvu/357 - Wikimammenn\nPajenn:Marigo - Buez ar Saent.djvu/357\nrasinet, o veza en em rentet mistri eus ur c’hastel hanvet Frenet ehars ar mor, diou leau dious ar guær a Frejus, a bille quement a gavent var vor ha var zouar, ha ne lesent var o lerc’h nemet tân ha goad. Tud ar c’harter, en un affliction quer bras, o devoe recours d’an digentil santel-mâ. Aznaout a reent e gouraich hac e santelez, hac e credent ne oa nemet-ân capabl d’o dilivra eus ur gaptivite quen estranch. An affer a oa diæz ha perillus, cousgoude e garantez evit e vreudeur a reas dezàn en em garga eus ar gommission. Goude beza græt veu da vont e Pelerinaich da Rom da visita beziou an Ebestel Sant Pêr ha sant Paul, e assamblas Tuchentil ar c’harter gant un neubeut eus ar bobl, hac e creiz an nos e pignzont oll, ha Beuvon ar c’henta, er c’hastel. Surpren a trec’hi a reont ar Sarasinet en hevelep fæçoun na zeuzont mui da droubli ar c’hanton.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/357&oldid=134473 »


Pajenn:Le Clerc - Ma beaj Londrez, 1910.djvu/80 - Wikimammenn\nPajenn:Le Clerc - Ma beaj Londrez, 1910.djvu/80\na Bontreo, eur pôtr yaouank hag a labour en eun ti-bank en Londrez hag a anavean ervat dre m’am eus grêt skol d’ean e kolaj Gwengamp. Meur a wej e tigoueo d’ean bean hon ambrouger, hag ive hon juben (interprète), rak hini bet ac’hanomp n’anave ervat na Londrez nag ar zôzneg. Nebeud a c’hallegerien ’zo en Londrez, nemet en karter Leicester Square (Iennet skouer) e vefe. Ha c’hoaz e tisplij d’imp tremen drezan, dreist oll an noz, dre ma n’ê ket brudet gwall vat : eur vez evidomp, Fransizien, eur vez siouaz hag a renkfomp he lonkan ouspenn eur wej. E stal ebet, nemet en eur stal eus Leicester-Square, n’eo koueet ma daoulagad war dreo hag a dle an den onest trei diwarne. Diabarz an diskoueadeg gall-zôz n’ho peus ket ezom kennebeut da c’houlen diganimp pelec’h hon deus renket tremen buanoc’h ha ’n eur blegan hon fenn : en eur gir, mad a rafe hon c’henvroiz Frans ha, ken koulz hag i, hon c’henvroiz Breiz, dont da skol ar Zôzon evit diski lakat honestiz en o buegez, da vihanan en o buegez a-ziavez.\nPac’h on krog da bronan tud ma bro ’n eur gomz eus an doare ma c’houzer en em delc’hen duhont, ec’h ê koulz d’in peurdiskargan aman ma c’halon ha laret n’em eus ket gwelet eno eun den meo. C’hwi hoc’h-unan na vefet ket souezet gant se, p’am mo roet d’ac’h da c’hôut e zo eno da vihanan dek gwej nebeutoc’h a hostelerio evit en hon farouzio Breiz. Lod anê zoken na werzer ket enne eun daken evaj krenv : ober a rêr anê hostelirio a demperans. Ac’hanta, Bretoned ha Bretonezed, — ya ha Bretonezed, — petra a laret-hu diwar-ze ? Sevel a raje, kwita ? c’hoari gaer ha garm en ho touez, ma teuje ho kouarnamant da deurel e traou\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/80&oldid=150091 »\nKemmoù diwezhañ degaset d'ar bajenn-mañ d'an 5 Meu 2019, da 18:44.


Keleier ar vro gant .BZH - .BZH - L'extension internet de la Bretagne\nKemennet hor boa deoc’h dija e rae TVR – anavezet gant an anv TV Rennes gwechall – gant ar .BZH. Gant astenn internet Breizh e ra ivez bremañ ar chadennoù eus Penn-ar-Bed hag eus ar Mor-Bihan, Tébéo ha TébéSud. Hiviziken e c’hallit kavout holl geleier Breizh gant .BZH !\nChadennoù kelaouiñ hollek eo Tébéo ha TébéSud. D’ar strollad Le Télégramme ez int. Noz-deiz ha sul-ouel-pemdez e c’hallit kavout ganto ar pep pennañ eus keleier ar vro : keleier skinwel, kelaouadennoù, abadennoù dudi… Klask a ra Tébéo ha TébéSud bezañ ur skeudenn eus buhez ar vro, digor d’ar bed, dre gelaouadennoù sevenet war an dachenn gant kazetennerien hag a ya en arbenn da dud ar vro. Meur a vloaz zo dija e pourchasont ur servij nevez da glokaat ar mediaoù a zo anezho dija.\n« Petra eo an hollved ? Lec’hioù hag a zo bet tennet ar murioù diouto » – Olivier Clech, pennrener\n« Na pegen mat e tiazez ouzh divskouarn ar Vretoned, an aforism-se gant ar skrivagner portugalat Miguel Torga.\nDereout a ra mat-tre ouzh ar .BZH, an astenn-se a c’hall, gant ur pik ha teir lizherenn, tra ken, liammañ nerzh gwrizioù Arvorig ouzh an dachenn niverel divent. Met gallout a rafe ivez bezañ ger-stur Le Télégramme, gwriziennet en e vro ouzhpenn 70 a vloazioù zo, ha lennet gant Bretoned ar bed a-bezh. Eus ar vro-mañ eo Tébéo, skinwel Penn-ar-Bed, un iskevredad eus ar Strollad Télégramme, krouet e 2009, ha ’han-se ez eo eus ar bed a-bezh, ken ez eo. Se zo kaoz en doa graet a-zevri gant ar .BZH evit e lec’hienn nevez-flamm ! »\n« Ken eeun ha tra e oa evit Tébésud merdeiñ war .BZH » – Bertrand Le Néna, rener TébéSud\nTébésud eo skinwel lec’hel ar Mor-Bihan, ijinet gant Le Télégramme hag e gevelerien publik ha prevez, skignet war ganol 33 an SND ha gant ar « boksoù » (365 Free, 257 Orange).\nDiskouez a ra Tébésud buhez ar Mor-Bihan, gant lusk, skeudennoù ha kelaouadennoù. Un arouez eus Breizh eo, setu e oa ken eeun ha tra evit Tébésud merdeiñ war ar .BZH. Dre he c’heleier skinwel hag hec’h abadennoù, ez eo Tébésud ar chadenn a sell ouzhoc’h-c’hwi, a gelaou hag a zidu ac’hanoc’h, noz-deiz ha sul-ouel-pemdez. Er programm, bemdez : sevenadur, politikerezh, sportoù, ekonomiezh ha kevredigezh, gizioù, bageal-dre-lien, beajoù, boued mat, douar ha mor, kinnigoù sortiadennoù, glad, istor…. Lusk-dilusk eo ar Mor-Bihan ha gwelet e vez war Tébésud !\nEvit sellet ouzh Tébéo :\nSND, kanol 31 ; Orange TV (Livebox), kanol 246 ; Free, kanol 366 ; Numericable, kanol 95\nHag el lec’hienn www.tebeo.bzh\nEvit sellet ouzh TébéSud :\nSND, kanol 33 ; Orange TV (Livebox), kanol 257 ; Freebox, kanol 365\nHag el lec’hienn www.tebesud.bzh


Iliz Sant Yann Vadezour, e Pontrobert\nPontrobert zo ur barrez hag ur gêriadenn eus Kembre, e hanternoz Powys. Emañ hanter-hent etre Llanfair Caereinion, er c'hreisteiz, ha Llanfyllin, en hanternoz, e Sir Drefaldwyn gozh.\nDont a ra an anv Pontrobert eus ur pont kozh savet dreist ar stêr Efyrnwy, gant Robert ap Oliver eus Cyhinfa, war-dro 1700. Ur gored a gaver er stêr, e-kichen ar pont-se. Er gevred da gêriadenn Pontrobert, izeloc'h en draoñienn, emañ Mathrafal, ma oa lez rouaned Powys.\nAdtapet diwar « https://br.wikipedia.org/w/index.php?title=Pontrobert&oldid=1673883 »\nKemmoù diwezhañ degaset d'ar bajenn-mañ d'an 7 Kzu 2015, da 11:24.


Quenta quevren - An eizvet Chabistr - Wikimammenn\nQuenta quevren - An eizvet Chabistr\nYouen-Yan-Lois Derrien, 1779-1792 (?) (p. 26-28)\n◄ Ar seizvet Chabistr. Penaus an eil burgation eo en em burifia diouz an affectionou eus ar pec’het An eizvet Chabistr. Ar voyen d’en em burgi diouz an affectionou eus ar pec’het Ar guenta Meditation hac an navet Chabistr. Var ar mad en deveus gret Doue evidomp d’hor beza crouet. ►\nAR EIZVET CHABISTR.\nAr voyen d’en em burgi diouz an affectionou eus ar pec’het.\nAR voyen hac ar fount guenta eus an eil purgation-mâ eo an aon hac an amprehantion gre rac an droug bras a erru gueneomp dre ar pec’het, ar pez a ra deõp antren en ur gontrition vras meurbet. Rac evel ma zeo suffisant ar gontrition, peguer bian bennâc ve, d’hor purgi diouz ar pec’het nemet e vezo ur guir gontrition, ispicial o veza unisset gant ar vertuz eus ar Sacramanchou : dememes pa vez bras ha cre meurbet ar gontrition-se, e teu d’hor purgi diouz an affectionou eus ar pec’het. Ur gassoni vian ha fempl hon dalc’h e gour hac e repugnanç ouz nep a gassaomp, hac a ra deomp techet diouz ar gompagnunez anezàn ; hoguen mar deo ur gassoni vras ha mortel ne de quet hepquen ouz nep a gassaomp eo e ra deomp caout aversion, mæs c’hoaz ouz quement a aparchant ountàn hac ouz e guerent hac ouz e vignonet, ne ellomp quet soufr an antretien anezo, quen nebeut hac anezàn e-unan. Evelse ivez pa na gassa ur penitanr ar pechet nemet dre ur gontrition vian ha fempl, peguement bennaac cousgoude ma zeo ur guir gontrition, e teu evit guir d’en em resolvi na bec’ho mui ; mæs pa er c’hassa dre ur Gontrition gre ha violant, ne zetest quet hepquen ar pec’het, hoguen detesti a ra c’hoas an oll affectionou, an oll depandançou hac an oll occasionou eus ar pec’het. Ret eo eta, Philotee, renta hor c’hontrition hac hon regret brassa ma vezo possibl deomp, evit ma en em astenno ar gontrition-se bete var an disterra apparanç eus ar pec’het. Evelse Madalen en he c’honversion a gollas en hevelep-fæçon ar goud eus he fec’hejou hac eus ar blijadur e devoa quemeret enno, na songeas enno biscoaz pelloc’h : ha David a broteste cassaat non pas hep-mui-quen ar pec’het, mæs ivez an oll henchou a gundu d’ar pec’het. Er pouent-mâ eo e consist yaouancaat ha nevezi an Ene, ar pez a comparaich ar memes Profet-se ouz an Ægl, pehini a so ul labouç hac a zeu ive d’en em nevezi ha d’en em yaouancaat. Mæs evit erruout gant an amprehansion hac ar gontrition-se peveus a re hon eus comset, eo ret e veac’h sourcius d’en em exerci er meditationou a so ama varlerc’h, pere, mar o fratiquit ervat, a zisgrizienno, moyenant graç Doue, eus ho calon ar pec’het hac an affectionou principal eus ar pec’het : Evelfe ivez em eus ii dresset toutafet evit an usaich-se; hac e reot an eil meditation goude e ben hervez ma em eus-ii merquet, o quemeret unan bemdez hepquen, hac oc’h e ober, mar de possibl, diouz ar mintln, pehini eo an amser ar propra evit an oll actionou eus ar speret hac e teüot er rest eus an deiz da ober reflection var ar Veditation-sè, pehini ho pezo great diouz ar mintin : hoguen ma na douch quet c’hoaz desquet da ober Meditation, n’hoch eus nemet guelet ar pez a vezo lavaret, en eil Quevren eus al Levr-mâ var guemense ; o c’hortos e lequeomp amâ er guenta Meditation an actou ordinal pere a vez great er gommançamant hac er fin eus ar Veditation, da lavaret eo er breparation hac er gonclusion eus an Oræson Mental.\nAdtapet diwar « https://br.wikisource.org/w/index.php?title=Quenta_quevren_-_An_eizvet_Chabistr&oldid=118686 »\nKemmoù diwezhañ degaset d'ar bajenn-mañ d'an 8 Eos 2018, da 14:59.


Bibl/Eil Levr ar Vakabéed - Wikimammenn\nBibl/Eil Levr ar Vakabéed\nL. Prud’homme, 1866 (Levr kentañ Eil levr, p. 333-360)\n◄ Levr ken̄ta ar Vakabéed. Eil Levr ar Vakabéed. Aviel S. Vazé. ►\n16. Kerken̄t ha ma oé éat Antiokus ébarz : hag ô véza digoret eunn ôr gûz eûz ann templ, é kémerchon̄t mein, hag é labézchon̄t anézhan̄, hag ar ré a oa gan̄t-han̄ ; ha goudé béza diskolpet hô c’horfou, é trouc’hchon̄t hô fenn d’ézhô, hag hô zalchon̄t er-méaz.\n1. Kavoud a réeur é skridou ar profed Jérémias, pénaoz é c’hourc’hémennaz d’ar ré a iéa er-méaz eûz ar vrô, kéméroud ann tân, ével ma eo merket, ha kémennet d’ar ré a iéa d’ann dizougadur.\n23. Ma eo deûet d’ézhô adarré ann templ ar vrudéta eûz ar béd holl, ma hô deûz dieûbet kéar, ma hô deûz digaset a-nevez al lézennou a ioa bét lamet, ann Aotrou ô véza digaset d’ézhô pép-trâ da vâd ha da béoc’huz :\n31. Neûzé hiniennou eûz a viñouned Héliodorus a hastaz pédi Onias, évit ma c’houlenché digan̄t ann Uc’hel-meûrbéd ma rôjé ar vuez d’ann hini a oa daré da vervel.\n3. Ha kézek ren̄ket a van̄dennou a rédé ann eil oud égilé, ha stourmou unan oud unan, ha tirennou héjet, hag eul lôd brâz a dûd gan̄t tokou-houarn, ha klézeier enn noaz, ha darédou bannet, hag armou aour skéduz, hag harnézou a bép doaré.\n21. Antiokus éta ô véza skrapet eûz ann templ triouec’h kan̄t talan̄t, a zistrôaz buan da Antiokia, ô venna enn hé galoun leûn a rogoni pénaoz é hellché merdei war ann douar, ha kerzout war ar môr.\n14. Évit-gwir né ra két ann Aotrou enn hor c’hén̄ver ével ma ra é-ken̄ver ar brôadou all, péré a c’houzan̄v gan̄d hakaskded, évit ma kastizô anézhô é leûnder hô féc’hédou, pa vézô deûet deiz ar varn,\n2. Hôgen unan anézhô, péhini é ioa ann héna, a lavaraz ével-henn : Pétra a glaskez, ha pétrâ a fell d’id da zeski ac’hanomp ? Daré omp da vervel, ken̄toc’h égét terri lézennou Doué ha ré hor brô.\n1. Koulskoudé Judas Makabéad, hag ar ré a oa gan̄t-han̄, a iéa é-kûz er c’histilli ; hag ô strolla hô c’héren̄t hag hô miñouned, hag ar ré a oa choumet stard é feiz ar Iuzevien, é tidenchon̄t a dû gan̄t-hô c’houec’h mil dén.\n20. Hag ann emgann hô dôa rôet a-éneb ar C’hataled é Babilonia, é péhini ar Vasédonied péré a oa deûet d’hô c’hen-nerza, ô véza argilet c’houec’h mil hép-kén anézhô hô doa lazet c’houec’h-ugen̄t mil dén, enn abek d’ar skoazel a oa bét kaset d’ézhô eûz ann én̄v, hag é oa deûet kalz gôbrou d’ézhô évit kémen̄t-sé.\n4. Hag ô véza savet droug enn-han̄, é venné d’ézhan̄ é hellché en em ven̄ji war ar Iuzevien eûz ar vézégez en doa bét pa oé lékéat da dec’hi : râk-sé é c’hourc’hémennaz lakaad hé garr da von̄t buan ha da ôber hen̄t héb éhana, ô véza heskinet hé-unan gan̄t barn ann én̄v, dré m’en doa lavaret gan̄t balc’hder pénaoz éz ajé da Jéruzalem, hag é rajé anézhi béz ar Iuzevien.\n23. Hôgen oc’h arvesti pénaoz va zâd hé-unan, pa gasé hé armé er brovin̄sou uc’hel, en doa diskleriet ann hini a dlié kéméroud ar rénadur war hé lerc’h :\n13. Râk-sé tamallet dirâg Eupator gan̄d hé viñouned, péré hô doa aliez hé rôet évid eunn dén trubard, ô véza m’en doa dilézet Sipra a oa bét fisiet d’ézhan̄ gan̄t Filométor, ha pénaoz goudé béza en em lékéat a dû gan̄t Antiokus ar brudet-brâz en doa ivé hé zilézet, é loun̄kaz kon̄tamm, hag é varvaz.\n35. Hôgen pa luc’haz ar pempved dervez, ugen̄t dén-iaouan̄k eûz ar ré a oa gan̄d ar Makabéad, ô véza savet droug enn-hô ô klevout ar gwall gomsiou-zé, a dôstâaz gan̄t kaloun oud ar vûr, hag a biñaz war-n-ézhi gan̄t kalz a herder.\n18. Ével-sé goudé ma em eûz danévellet d’ar roué kémen̄d em boa da ziskleria d’ézhan̄, en deûz aotréet ar péz a hellé da ôber diouc’h hé géfridiou.\n24. Timotéus a gouézaz étré daouarn Dositéus ha Sosipater : hag é pédaz start anézhô m’hen lezchen̄t da von̄t-kuît éz véô, ô véza m’en doa étré hé zaouarn kalz tadou ha breûdeûr d’ar Iuzevien, hag a golché dré hé varô ar géd da véza laosket da von̄t-kuît.\n46. Eur mennos san̄tel ha talvouduz eo éta pédi évid ar ré-varô, évit ma vézin̄t dieûbet eûz hô féc’héjou.\n20. Koulskoudé Judas a gasé d’ar ré a oa ébarz ar péz a oa réd d’ézhô.\n14. Neûzé ar baganed en doa lékéat Judas da dec’hout diouc’h ar Judéa, a zeûaz a-strolladou d’en em unani gan̄t Nikanor, ô sellout reûsiou ha kollou ar Iuzevien ével hô eûr-vâd hô-uuan, ha gwellaen hô c’héfridiou.\n34. Ha goudé m’en doé lavaret kémen̄t-sé, éz éaz-kuît. Hôgen ar véleien oc’h astenna hô daouarn étrézég ann én̄v, a bédé ann hini a oa bét bépréd da warézer d’hô brôad ; hag é léverchon̄t :\n10. Ha goudé m’en doé ével-sé tommet hô c’haloun, é tiskouézaz d’ézho enn hévéleb amzer trubardérez ar brôadou, ha terrdigez hô léou.\n32. Ha goudé béza diskouézet d’ézhô penn Nikanor, hag ar gwall zourn en doa astennet a-énep tî san̄tel Doué Holl-c’halloudek, gan̄t kémen̄d a rôgen̄tez hag a herder,\n33. É c’hourc’hémennaz ma vijé ivé trouc’het a dammouigou téôd ar fallagr Nikanor, ha ma vijé rôet d’ann evned ; ha ma vijé lékéat dourn ann dén diboell-zé a-zispiḻ é-tâl ann templ.\n34. Holl é vennigchon̄t Aotrou ann én̄v, ô lâvarout : Benniget ra vézô ann hini en deûz miret dizaotr hé dempl.\n35. Penn Nikanor a lékéaz é lein ar c’hré, évit ma vijé da arouéz anat eûz a skoazel Doué.\n36. Eul lézen a oé gréat gan̄t grâd-vâd ann holl, évit na vijé két tréménet ann deiz-zé hép lîd ;\n37. Hôgen ma vijé lidet enn trizékved eûz ar mîz hanvet Adar é iéz ar Siria, derc’hen̄t deiz Mardokéus.\n38. Chétu éta divez Nikanor, goudé marô péhini ann Hébréed a berc’hennaz ar géar zan̄tel. Ha dré-zé é rôinn penn ivé d’am danével.\n39. Mar d-eo mâd, hag ével ma téré oud ann histor, eo ével ma karann : hôgen ma né két delliduz a-walc’h, war-n-oun eo é tléeur hé deûrel.\n40. Râg ével na gaveur két mâd éva bépréd gwîn, pé éva bépréd dour, hôgen ma kaveur gwelloc’h éva eûz anézhô péb eil trô : ével-se eul lavar na vijé két hétuz da eul lenner, ma vijé bépréd reiz. Aman̄ éta é vézô va feûr-brézeg.\nAdtapet diwar « https://br.wikisource.org/w/index.php?title=Bibl/Eil_Levr_ar_Vakabéed&oldid=63288 »


Bae Kiberen - Wikipedia\nBae Kiberen (luc'hskeudenn tennet gant an NASA eus ul loarell)\nEmañ Bae Kiberen e kreisteiz Breizh, en arvor Bro-Wened. En em astenn a ra etre ledenez Kiberen er c'hornôg, inizi Houad hag Edig er c'hreisteiz, hag an douar-bras en hanternoz. Er bae eo gwarezet a-walc'h ar mor diouzh an avelioù kornôg ha gwalarn.\nTreuzet e vez ar bae gant listri-treizh a gas an dud eus an douar-bras da inizi Houad, Edig hag ar Gerveur hag e-leizh a vagoù-dre-lien a vez gwelet o verdeiñ eno ivez, adalek porzhioù-bageal Portaligen, ar C'hroesti pe an Drinded-Karnag.\nEvit mont e-barzh bae Kiberen pa zeuont eus ar mervent e rank ar bagoù tremen a-dreuz Gored ar Venniged, un toullad kerreg en en astenn etre beg pellañ ledenez Kiberen hag inizi Houad hag Edig. Treizh an Tagnouz eo an tremen aesañ, tost da veg Kiberen. Da noz e vez diskouezet an hent d'ar bagoù gant tour-tan an Tagnouz.\nAdtapet diwar « https://br.wikipedia.org/w/index.php?title=Bae_Kiberen&oldid=1455663 »\nKemmoù diwezhañ degaset d'ar bajenn-mañ d'an 3 Ebr 2013, da 04:34.


Pajenn:Marigo - Buez ar Saent.djvu/49 - Wikimammenn\nPajenn:Marigo - Buez ar Saent.djvu/49\nSant Julian ha Santes Basilis.\nrent hènvel ous an Ælez a vilit e labourremp hac e raemp hon oll effort evit he c’honservi.\nAr burete, pehini e deus miret Sant Julian ha Santes Basilis er stad a briedelez, a gondaono un deiz meur a zisurz, ha meur a bec’het etre tud demezet memes.\nAn decvet devez a viz Guenver.\nSANT GUILLERM, ARC’HESCOP.\nAr Sant-mâ, goude beza bet en e yaouancis ur squêr hac un exempl caër eus a beb seurt vertuziou d’an dud yaouanc, a voe graet chaloni eus ar Guær a Soasson. Ebars ar stad-se e teuas ive da veza un exempl caër d’an dud a Ilis. Mæs an dangerou a gave er bed a reas dezâ quitaat an dignite-ze, evit en em retira en ur Gouent eus a Urz Sant Bernard, hac e ber amser e voe c’hoas un exempl a berfection d’ar fervanta Religiuset. Pa lâvare an Oferenn, ha memes pa assiste enni, e rede an dour eus e zaoulagad, evel eus a ziou feuteun, abalamour, emezâ, pa gonsidere Jesus-Christ sacrifiet var an Auter, ne voa quet neubeutoc’h glac’haret e galon, eguet pa en devige e velet Crucifiet var Menez Calvar. O santimant caër, evit clevet devot an Oferenn !\nO veza bet choaset evit Abad eus Abaty Chalis, e gouarnas e Religiuset gant ur furnez pehini a c’houhee calonou au oll ; coms a ree out-o en ur faeçoun quer gracius ha quen humbl, evel pa vize bet an diveza anezo. Esperout a ree echui e vuez en deserz-se, mæs Doue a zisposas e faeçoun-all evit e c’hloar. Goude beza bet, epad pemzec vloaz, squêr hac exempl, Doue a falvezas dezâ e vize c’hoas un exempl d’ar Santela Esquibien. An Arc’hescop eus ar Guær a Bourge ; o veza maro, e voe proposet meur a zen habil ha santel\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/49&oldid=134601 »


Apocalipsis 11 CCO - Gángˉ dseaˋ i̱ tíiˊ ni˜ - Jo̱ - Bible Gateway\nApocalipsis 11 Chinanteco de Comaltepec (CCO)\nGángˉ dseaˋ i̱ tíiˊ ni˜\n11 Jo̱ mɨ˜ cangɨ́ˋ jo̱ —jíngˈˉguɨ Juan— cangɨ́ɨnˋn co̱o̱ˋ sɨɨˉ e quiáˈˉ guiaˊ íˈˋ e lɨ́ɨˊ lafaˈ co̱o̱ˋ cuɨñíˈˆ, jo̱ canúˉu e lɨɨng˜ i̱i̱ˋ casɨ́ˈˉ jnea˜ lala:\n—Ráanˈˉ jo̱ quie̱ˋ e sɨɨˉ guiaˊ íˈˋ na quíiˈˉ jo̱ quié̱e̱ˋ íˈˋ jiéˈˋ jí̱i̱ˈ˜ tíiˊ e guáˈˉ quiáˈˉ Fidiéeˇ jo̱guɨ jiéˈˋ jí̱i̱ˈ˜ tíiˊ e fɨˊ niféˈˋ quiáˈrˉ cajo̱, jo̱guɨ nijmiˈímˆbaˈ cajo̱ jaléngˈˋ i̱ dseaˋ i̱ dsilíingˉ fɨˊ jo̱ e dsijmiféiñˈˊ Fidiéeˇ. 2 Dsʉˈ lɨfaˈ jie˜ mɨˊ guiáˈˉ íˈˋ fɨˊ siguiˊ quiáˈˉ e guáˈˉ do, co̱ˈ e fɨˊ jo̱ nɨcangɨ́ɨngˋ jaléngˈˋ dseaˋ i̱ jaˋ mɨˊ cuíingˋ Fidiéeˇ e laco̱ˈ dseaˋ íbˋ i̱ nisoˈǿngˈˋ fɨˊ jee˜ fɨɨˋ güeangˈˆ quiáˈˉ Fidiéeˇ lajeeˇ ˈnɨˊ ji̱i̱ˋ dsíˋ caˈnáˈˆ. 3 Jo̱ jnea˜, Fidiéeˇ, nisɨ́nˉn gángˉ lajeeˇ dseaˋ quiéˉe i̱ tíiˊ ni˜, jo̱ i̱ dseaˋ íˋ quiˈrˊ ˈmɨˈˊ e quiˈˊ dseaˋ mɨ˜ lɨ́ɨiñˊ fɨˈíˆ, jo̱ jneab˜ cajo̱ nicuǿøˆøre e niféˈrˋ cuaiñ˜ quiéˉe lajeeˇ mil doscientos sesenta jmɨɨ˜.\n4 Jo̱ i̱ dseaˋ gángˉ i̱ tíiˊ ni˜ do lɨ́ɨiñˊ lafaˈ lajɨˋ tú̱ˉ e ˈmaˋ olivo có̱o̱ˈ˜guɨ lajɨˋ tú̱ˉ e candeléer˜ do e té̱e̱ˉ fɨˊ quiniˇ Fíiˋnaaˈ dseaˋ néeˊ nirˊ fɨˊ laˈúngˉ fɨˊ ni˜ guóoˈ˜ uǿˉ jmɨgüíˋ. 5 Jo̱ doñiˊ i̱i̱ˋ dseaˋ i̱ iing˜ nijmeángˈˋ gaˋ i̱ dseaˋ gángˉ do, jo̱baˈ i̱ gángˉ do uøøˋ jɨˋ fɨˊ moˈoorˉ jo̱ có̱o̱ˈ˜ e jo̱b jɨ́ɨiñˉ dseángˈˉ conguiaˊ jaléngˈˋ dseaˋ i̱ ˈníˈˋ níiˉ quiáˈrˉ, jo̱ lajo̱b nijúungˉ doñiˊ i̱i̱ˋ dseaˋ i̱ iing˜ nijmeáiñˈˋ do gaˋ. 6 Jo̱ i̱ dseaˋ gángˉ i̱ tíiˊ ni˜ do ngɨ́ɨmˋbre fɨˊ e laco̱ˈ quɨ́ɨˈr˜ jmɨɨ˜ e jmérˉ e nijnɨ́ɨˉ yʉ́ˈˆ jmɨgüíˋ e laco̱ˈ joˋ nitʉ̱́ˋguɨ jmɨ́ɨˊ lajeeˇ e taaiñ˜ e jmóorˋ ta˜ e féˈrˋ cuaiñ˜ quiáˈˉ Fidiéeˇ, jo̱guɨ cajo̱ seabˋ fɨˊ quiáˈrˉ e líˈrˋ e nijmiˈuíiñˉ jmɨˊ jaléˈˋ jmɨɨˋ, jo̱guɨ seabˋ fɨˊ quiáˈrˉ cajo̱ e nicuǿˈrˉ lajɨɨngˋ dseaˋ jmɨgüíˋ lɨ́ˈˆ doñiˊ eeˋ iihuɨ́ɨˊ lɨ́ˈˆ jóˈˋ ya̱ˈˊ e calɨˈiiñ˜ lajo̱. 7 Jo̱ dsʉˈ mɨ˜ tɨˊ lɨ˜ catóˈˊ ta˜ quiáˈˉ i̱ dseaˋ gángˉ do e nɨcaféˈrˋ cuaiñ˜ quiáˈˉ Fidiéeˇ, jo̱baˈ i̱ jóˈˋ ˈlɨngˈˆ i̱ dséeˉ i̱ nigüɨˈɨ́ɨˊ fɨˊ tooˋ nʉʉˋ sǿˈˋ do, íbˋ i̱ nitíngˉ có̱o̱ˈr˜ jo̱guɨ íbˋ i̱ nilíˈˋ írˋ jo̱guɨ nijngaˈˉbingˈ do quiáˈrˉ. 8 Jo̱ i̱ ˈlɨɨ˜ gángˉ do fɨˊ dob nirɨsaaiñ˜ fɨˊ jee˜ ˈnʉ́ʉˊ quiáˈˉ e fɨɨˋ féˈˋ e lɨ˜ catángˉ Fiir˜ fɨˊ dseˈˋ crúuˆ. Jo̱ e fɨɨˋ jo̱ lɨ́ɨˊ lafaˈ fɨɨˋ Sodoma o̱si lɨ́ɨˊ lafaˈ Egipto é. 9 Jo̱ lajeeˇ ˈnɨˊ jmɨɨ˜ dsíˋ condseáˈˉ niníˋ lajɨɨngˋ dseaˋ i̱ seengˋ fɨˊ fɨɨˋ píˈˆ o̱si fɨˊ fɨɨˋ cóoˈ˜ é, jo̱ laco̱o̱ˋ laco̱o̱ˋ sɨnʉ́ʉˆ jo̱guɨ lacaˈíingˈ˜ lacaˈíingˈ˜ jmíiˊ e féˈˋ dseaˋ, e dob rɨsaang˜ i̱ dseaˋ gángˉ i̱ nɨˈlɨɨng˜ do fɨˊ jee˜ ˈnʉ́ʉˊ. Jo̱ jaléngˈˋ i̱ dseaˋ do jaˋ nicuǿrˉ fɨˊ faˈ e niˈángˉ i̱ dseaˋ i̱ tengˈˊ ˈlɨɨng˜ do. 10 Jo̱ ie˜ jo̱ jaléngˈˋ dseaˋ i̱ seengˋ fɨˊ ni˜ guóoˈ˜ uǿˉ eáamˊ nilɨˈiáangˋ dsíirˊ dsʉˈ e nɨcajúngˉ i̱ dseaˋ gángˉ do, jo̱ jmɨɨb˜ nidsitáaiñˈ˜ e laco̱ˈ cuøˊ li˜ e eáamˊ iáangˋ dsíirˊ, jo̱ nicuǿˈˉ rúiñˈˋ jaléˈˋ e iáangˋ dsíirˊ laˈóˈˋ írˋ. Jo̱ nijmérˉ lajo̱ uíiˈ˜ e i̱ dseaˋ gángˉ do eáamˊ jmiguiʉˊ jaléˈˋ iihuɨ́ɨˊ cacuøˈrˊ jaléngˈˋ dseaˋ seengˋ fɨˊ jmɨgüíˋ.\n11 Jo̱ dsʉˈ mɨ˜ cangɨ́ˋ e ˈnɨˊ jmɨɨ˜ dsíˋ condseáˈˉ do, Fidiéeˇ cajméerˋ e cají̱bˈˊtu̱ i̱ dseaˋ gángˉ i̱ tíiˊ ni˜ do, jo̱ caráamˉtu̱iñˈ do caléˈˋ catú̱ˉ; jo̱ jaléngˈˋ dseaˋ i̱ cangáˉ e cají̱ˈˊtu̱iñˈ do, dsíngˈˉ cafǿiñˈˊ. 12 Jo̱ i̱ dseaˋ gángˉ do canúurˉ co̱o̱ˋ luu˜ teáˋ e jáaˊ fɨˊ yʉ́ˈˆ jmɨgüíˋ jo̱ lalab guicajíngˈˉ e luu˜ do:\n—¡Huɨ́ɨˉnaˈ fɨˊ la!\nJo̱baˈ lajo̱b cajméeiñˈˋ do, cajgóoˉbre e quíiñˈ˜ jee˜ cabøø˜ jníiˊ, jo̱ jaléngˈˋ dseaˋ i̱ ˈníˈˋ níiˉ quiáˈrˉ cangáˉbre jaléˈˋ e jo̱. 13 Jo̱ ladsifɨˊ lajo̱b cajǿˈˋ uǿˉ e eáangˊ, jo̱ có̱o̱ˈ˜ e jo̱b cajléngˈˉ guóoˈ˜ uǿˉ jo̱ caˈímˉ caquiúungˈ˜jiʉ e fɨɨˋ jo̱, co̱ˈ caquɨ́bˈˉ jaléˈˋ ˈnʉ́ʉˊ jo̱ guiéˉ mil dseaˋ cajúngˉ. Jo̱guɨ lají̱i̱ˈ˜ i̱ jaˋ cajúngˉ có̱o̱ˈ˜ e jo̱, eáamˊ cafǿiñˈˊ, jo̱ jo̱guɨb mɨ˜ canaaiñˋ e jmiféiñˈˊ Fidiéeˇ dseaˋ guiing˜ ñifɨ́ˉ.\n14 Jo̱ casúumˉjiʉ e iihuɨ́ɨˊ e catɨ́ˋ tú̱ˉ do; dsʉˈ joˋ huǿøˉ dséˉguɨ e nijáaˊ e iihuɨ́ɨˊ e catɨ́ˋ ˈnɨˊ do.\nMɨ˜ caˈi̱i̱ˉ lúuˊ trompéˈˆ e catɨ́ˋ guiéˉ do\n15 Jo̱ co̱o̱bˋ mɨ˜ cajiʉ́ʉˉ i̱ ángel i̱ catɨ́ˋ guiángˉ do lúuˊ trompéˈˆ quiáˈrˉ, jo̱ jo̱b mɨ˜ tɨˊ lɨ˜ canʉ́ˈˋ jmiguiʉˊ luu˜ e teáˋ eáangˊ fɨˊ yʉ́ˈˆ jmɨgüíˋ jo̱ lalab nʉ́ˈˋ guicajíngˈˉ:\nLanab catɨ́ˋ íˈˋ e Fíiˋnaaˈ Fidiéeˇ,\nco̱lɨɨng˜ có̱o̱ˈ˜ i̱ jó̱o̱rˊ Dseaˋ Jmáangˉ i̱ casíiñˋ do,\nniquiʉ́ˈrˉ ta˜ fɨˊ latøøngˉ fɨˊ ni˜ guóoˈ˜ uǿˉ jmɨgüíˋ, jo̱ carˋ ngongɨ́ɨˋ jmɨɨ˜ nijmérˉ lajo̱.\n16 Jo̱guɨ lajɨˋ guiequiúungˋ i̱ yʉ́ʉˈ˜ dseaˋ cǿøngˈ˜ i̱ neáangˊ é̱e̱ˆ quiáˈˉ fɨˊ quiniˇ laco̱ˈ guiing˜ Fidiéeˇ ˈñiaˈrˊ, lajɨɨmˋ i̱ dseaˋ cǿøngˈ˜ do catúuiñˊ cartɨˊ cajnúuˉ nir˜ fɨˊ ni˜ uǿˉ, jo̱ lajo̱b cajmiféiñˈˊ Fidiéeˇ 17 jo̱ féˈrˋ:\nCuǿøˉnaaˈ ˈnʉˋ guiˈmáangˈˇ, Fíiˋnaaˈ Fidiéeˇ,\nˈnʉˋ dseaˋ féngˈˊ dseaˋ ñinˈˊ i̱ quɨ́ɨˈ˜ jmɨɨ˜ jméˉ lɨ́ˈˆ doñiˊ eeˋ,\njo̱ ˈnʉˋ dseaˋ i̱ seengˋ lají̱i̱ˈ˜ latɨˊ malɨˈˋ lají̱i̱ˈ˜ nʉ́ˈˉguɨ e nitɨro̱o̱ˇ jmɨgüíˋ jo̱guɨ cajo̱ cartɨˊ lana,\njo̱guɨ i̱ nijáaˊtu̱ caléˈˋ catú̱ˉ,\ndsʉco̱ˈ ˈnʉˋ nɨcangɨ́ɨmˋbaˈ e tɨɨnˈˋ e quɨ́ɨˈ˜ jmɨɨ˜ lɨ́ˈˆ doñiˊ eeˋ,\njo̱guɨ latɨˊ lanab nɨcanaanˈˉ e quiʉ́ˈˋ ta˜.\n18 Jo̱ lajalémˈˋ dseaˋ seengˋ fɨˊ jmɨgüíˋ eáamˊ nɨcalɨguíiñˉ quíiˈˉ;\njo̱ dsʉˈ lanab catɨ́ˋ íˈˋ e nijmiguíingˆ uøˈˊ uii˜ quiáˈrˉ cajo̱,\njo̱guɨ lanab cajo̱ catɨ́ˋ íˈˋ e niquidsiˈˋ íˈˋ quiáˈˉ jaléngˈˋ dseaˋ i̱ nɨcajúngˉ;\njo̱guɨ lanab catɨ́ˋ íˈˋ e nicuǿˈˆ guiéeˆ quiáˈˉ jaléngˈˋ i̱ dseaˋ i̱ cajméeˋ ta˜ quíiˈˉ i̱ caféˈˋ cuaiñ˜ quíiˈˉ\nco̱lɨɨng˜ có̱o̱ˈ˜ jaléngˈˋ dseaˋ i̱ calɨ́ngˉ dseaˋ quíiˈˉ i̱ cajmɨˈgóˋ ˈnʉˋ, nañiˊ su dseaˋ i̱ niingˉ o̱si jaˋ niiñˉ é.\nJo̱guɨ lanab catɨ́ˋ íˈˋ cajo̱ e niˈíim˜baˈ jaléngˈˋ i̱ nɨcaˈléeˊ,\njaléngˈˋ i̱ nɨcacuøˊ jaléˈˋ iihuɨ́ɨˊ fɨˊ ni˜ guóoˈ˜ uǿˉ jmɨgüíˋ.\n19 Jo̱ ngɨ́ˋ jo̱, jo̱guɨb canaˊ e guáˈˉ quiáˈˉ Fidiéeˇ e siˈˊ fɨˊ ñifɨ́ˉ, jo̱guɨ fɨˊ dsíiˊ jo̱b siˈˊ e guóoˊ e sɨlɨɨngˇ e lɨ˜ sɨˈmaˇ lají̱i̱ˈ˜ júuˆ tɨguaˇ quiáˈˉ Fidiéeˇ. Jo̱ lajeeˇ jo̱ dsíngˈˉ lɨjɨ˜ güɨˈñiáˆ, jo̱guɨ dsíngˈˉ niiˋ, jo̱ téeˈ˜ mɨ́ɨˈ˜ eáangˊ cajo̱, jo̱guɨ cajǿˈˋ uǿˉ, jo̱ dseángˈˉ dsíiˊ e cóobˈ˜ cajiʉ́ˈˋ fɨˊ ni˜ guóoˈ˜ uǿˉ cajo̱.


Pajenn:Morvan - Kenteliou hag istoriou a skuer vad evit ar Vretoned, 1889.djvu/500 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/500\nden-ma a lavare outhan he unan : « Nag hen zo braz an den evel kent ! Nag hen a c’hell sevel huel he benn o veza roue euz eur bed ker caer ! Rag hen eo roue an oll grouadurien ; mestr eo var gement en deus buez. Evithan eo en deuz ar c’hrouer great kement a zo ; an heol-ze ker skeduz, ar guez a velomp gant ho deliou, ho bleun, ho frouez, an douar oll, gand he loened, ar mor gant he besked, an ear gant he laboused. Ia, ia, an den a zo roue var an traou-ze oll. » Ha va den en em c’hoeze dre ma comze. Lavaret en divije c’hoas marteze meur a dra panefe eur c’hoanen a ioa oc’h he silaou etre he ziouscoaz hag her pinsaz neuze beteg ar goad. An den a reaz eur scrijaden, hag a astennas daou vez da zonjal paca he enebour. Ar c’hoanen avad a vouezas brao en em guzet, hag o tec’het e lavare : « Ia, ia, gra da fouge ; lavar out roue ; lavar zoken mar kerez out Doue ! Me da viana a dle ato beza laket en da raok peo guir en deuz ar c’hrouer roet ac’hanout din da vagadurez ! »\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/500&oldid=162791 »\nKemmoù diwezhañ degaset d'ar bajenn-mañ d'an 1 Mez 2020, da 14:43.


Buhez ar Sent/1912/Thereza - Wikimammenn\nBuhez ar Sent/1912/Thereza\n◄ Kallist Thereza Konogan ►\n« Ma zad, eme Thereza, a gare kalz lenn levriou mat, ha bezan en devoa hag a oa en yez ar vro, evit ma c’halljemp o lenn ; ma mamm a oa a-du gantan evit deski d’imp hon deveriou a relijion ha lakat, dreist-oll, an devosion d’ar Werc’hez da ziwan ennomp. Biskoaz skouer fall ebet ne baras dirak hon daoulagad ; ne veze grêt stad en ti nemet eus ar vertu. Ar beorien a gave bepred digemer mat ; ar zervijerien a veze grêt d’eze evel da dud an ti. Biskoaz, war muzellou ma zad, n’am eus klevet an disteran gaou, nag an disteran leou-douet, nag an disteran drouk-prezegerez. »\nEn eur skol evel houman, Thereza a deuas, a vihanik, da vezan ive devot bras. Karet a rênt, eur breur d’ezi ha hi, lenn bue ar Zent, hag o welet ar vad hag ar joa o devoa ar verzerien o renti testeni ar gwad da Jezuz-Krist, e teuas c’hoant d’eze da skuilh ive o gwad evitan. N’o devoa er mare-ze nemet c’houec’h ha seiz vla. Setu i o tec’hel dre guz eus ti o zud hag en hent warzu bro ar Vuzulmaned. Eur yeontr d’eze o c’havas war-dro kêr Avila hag o digasas d’ar gêr. O welet n’hallent ket bezan merzerien, e lakjont en o fenn sevel peb a ermitach en liorz o zad ; mes kaer o devoe, ne deujont biken a benn da zevel o lochen. Ar mogeriou, grêt gant mein sec’h, a-vec’h en o zav, a goueze en o foull. « C’hoariou bugale, eme Dhereza, hag a ziskouez, koulskoude, pegement a c’hrasou am eus bet a vihanik digant an Otrou Doue. »\nN’he devoa c’hoaz nemet daouzek vla pa gollas he-mamm. Neuze, he daoulagad leun a zaerou, ec’h eas dirak skeudenn ar Werc’hez evit goulenn diganti derc’hel en he c’henver plas he mamm.\nArôk daou vla goude, e oa chenchamant vras en he bue. Eur genitervez d’ezi leun a garante ar bed, a zaremprede an ti, ha Thereza he devoa grêt anezi he mignonez. Ne zaleas ket da zont da vezan henvel outi : « Ma ’m ije eun ali da rei d’an tadou ha d’ar mammou, eo lavaret deze evesât, dreist pep tra, na deufe o bugale da zarempredi re-all hag a c’hallfe deski d’eze treo noazus ; eno eman ar penn kentan evite, rak dre natur omp troetoc’h d’ober an droug eget ar vad. »\nHe zad a oa war evez ha ne zaleas ket lakat urz. Thereza a oe kaset d’ar gouent. Pevarzek vla he devoa neuze. Ne zonje tamm ebet en em ober leanez, mes ar c’hoant-se a ziwanas buhan en he c’halon. En miz du 1534, e reas le en Urz Karmelitezed Avila. E oa neuze o ren he ugent vla. Kredi a rê d’ezi bezan en em gavet er porz. Fazian a rê.\nAr reolen goz a oa deut gwall lôsk en kouenchou Karmel ; ne oa mui pinijennus evel m’oa bet. Thereza, kelennet gant Doue, a zonjas digas endro reolen striz an amzer gentan. Evit-se e reas sevel en Avila eur gouent neve en enor da zant Jozef (1562). Eno e vleunias a neve vertuziou kaer Urz Karmel. Brezel a oe grêt d’ar zantez gant pennou-bras ar vro ha gant he c’henvroïz eus Avila ; ne oe galvet gante nemet ar follez. Hi a chome bepred laouen ha, pa deue unan bennak da zigas kelou d’ezi eus an droug a vije lavaret anezi, e responte gant dousder : « Mat, mat ! lezet-e, ma vijen gwelloc’h anavezet gante, e kavjent digare da lavaret c’hoaz muioc’h. » Mes kaer a ve klask mougan ar vertu dindan eur bern geier, hi a ve bepred trec’h, ha seul-vuioc’h e ve bet labeet, seul-vui e teu da lufran. Evelse e c’hoarvezas ive gant Thereza. Ar pab Pi IV a ôtreas ar chenchamant digaset en Urz Karmel. Otre a oe roët d’ezi, zoken, d’ober ar memes tra evit Urz ar bôtred, hag arôk fin he bue he devoe ar joa da welet c’houezek kouent neve savet evit ar merc’hed ha pevarzek evit ar bôtred. Ouspen ar skoazel a roë Doue d’ezi, he dousder, he laouenedigez, he spered lemm hag he skiant a c’honeze an holl. Ar gwel hepken anezi a rê karet ar vertu.\nAdtapet diwar « https://br.wikisource.org/w/index.php?title=Buhez_ar_Sent/1912/Thereza&oldid=38368 »\nKemmoù diwezhañ degaset d'ar bajenn-mañ d'an 9 Gou 2012, da 08:11.


Eieniñ a ra stêr Waien e Pengwaien, war uhelenn Ploneiz. Treuziñ a ra bro ar C'hab betek kêr Waien. Mont a ra da heul un draoñienn strizh a-walc'h betek Pontekroaz, el lec'h ma kej kalzik stêrioù bihan. Goude e teu da vezañ un aber hir, e anv "Ria ar Gwaien". Eno en em gann ar mor hag ar stêr.\nEn aber ar Gwaien eo birvidik buhez al loened hag ar plant. Bevañ a ra kichen-e-kichen pesked mor ha pesked stêr, gouelaned a bep seurt, morvrini, kerc'heized, dirediged ha herlegoned bihan.\nAdtapet diwar « https://br.wikipedia.org/w/index.php?title=Gwaien_(stêr)&oldid=1896877 »\nKemmoù diwezhañ degaset d'ar bajenn-mañ d'an 4 Meu 2021, da 12:04.


Ar guzulierien rediet d'ober gant ar galleg gant ar melestradur\nSetu un dra vat : rediet e vo ar guzulierien d’ober gant ar galleg en o darempredoù gant ar melestradur. Ha gant ur gomunourez e vo kinniget an danvez-lezenn-se d’ar Sened !\n« Désormais les consultants devront utiliser la langue française dans leurs échanges avec l’administration et non leurs expressions anglo-saxonnes. (…) Nous voulons bannir les expressions comme ‘benchmark’, ‘key learning’ ou ‘propale’ » @ElianeAssassi #Sénat #CabinetsDeConseil pic.twitter.com/CU5mGVwWgp\n— Public Sénat (@publicsenat) June 21, 2022\nHa pa n’eo ket ar galleg hor yezh deomp-ni bretoned ez eus peadra da vezañ laouen memestra. En em silañ a ra ar saozneg e pep lec’h ha betek e langach ar re yaouank bremañ. A-enep daou enebour e stourmomp ni : ar galleg met ivez ar saozneg, seurt parlant hollvedel.\nMet moaien e vefe da vont pelloc’h itron Assassi : reiñ an aotre d’ar re a oar ur yezh rannvro bennak da vont en o yezh d’ar melestradur, evel e Bro-Spagn. Rak a-raok bezañ aloubet gant ar saozneg, Breizh, Korsika, Okitania, Flandrez ha kement a « rannvroioù » all a zo bet aloubet gant ar GALLEG, yezh an estrañjour anezhi !\nTags : brezhoneg, galleg, saozneg, saoznekadur Bro-C'hall


Pevar Aviel/Kenta loden - Wikimammenn\nPevar Aviel/Kenta loden\nMoullerez ar "C’hourrier", 1904 (p. 1-26)\n◄ Eur ger araog (S. Lucas, I, 1-4) KENTA LODEN KENTA RANN ►\nGinivelez Hor Zalver, he vugaleach hag he yaouankiz\nMab Doue pe ar Verb (S. Iann, I, l-18)\nEr penn-kenta edo ar Verb, ar Mab, hanvet ar Verb pe ar Gomz abalamour ma c’han euz an Tad e giz ar Gomz a c’han euz ar Spered, hag ar Verb a ioa gant Doue, hag ar Verb a ioa Doue. Er penn-kenta edo gant Doue.\nPeb tra a zo bet great ganthan ; ha netra deuz ar pez a zo great n'eo great ebdhan.\nEnnhan edo ar vuez, beza eo ar vuez guirion ha mammen an holl bueziou, hag ar vuez a ioa sclerijen an dud o rei d'ezho buez ar feiz hag ar c'hras . Hag ar sclerijen a lui en denvalijen, etouez an dud dallet gant ar pec’hed, hag an denvalijen n'hen deus ket he digemeret.\nBeza oue eun den digasset gant Doue, hanvet Iann Vadezour. Dont a reas evel test, da rei testeni d'ar sclerijen, evit ma teuje an holl da gredi dreizhan. N'oa ket he-unan ar sclerijen, mes dont a reas evit rei testeni d'ar sclerijen.\nMab Doue oa ar guir sclerijen a sclera kement hini a deu er bed-man.\nEr bed edo dre he oberou hag he c’hrassou, hag ar bed a zo bet great ganthan, hag ar bed n’hen deus ket he anavezet.\nDeut eo en he dra, hag he re n’ho deus ket he zigemeret. Mes da gement hini hen deus digemeret anezhan hen deus roet ar c’halloud da veza great bugel Doue, da gement hini a gred en he hano ha n’eo ket ganet nag euz ar goad, nag euz ioul ar c’hig, nag euz c’hoant an den, mes euz Doue, p’han deus roet d’ezhan buez ar c’hras.\nHag ar Verb a zo en em c’hreat den o kemeret eur c’horf hag eun ene hag eo bet chomet en hon touez. Guelet hon deus he c’hloar, he c’hloar evel Mab unic an Tad, leun a c’hras hag a virionez.\nIann a ro testeni divar he benn, hag a lavar a vouez huel : « Setu an hini a lavaren anezhan : an hini a dle dont var va lerc’h a zo bet lakeat huelloc’h egedon, abalamour m’edo em raog. »\nHoll hon deus bet euz he binvidigez, ha gras evit gras. Rag al lezen goz, eur c’hras evithi da veza dibarfet , a zo bet roet dre zaouarn Moyses ; al lezen nevez, ar c’hras hag ar virionez parfet a zo deut dre Jesus-Christ. Moyses, na den ebed n’hen deuz guelet Doue ; ar Mab unic, a zo e creiz an Tad, hen deus he roet da anaout.\nCannad an arc’hel Gabriel da Zacharias ha Conception S. Iann Vadezour\n(S. Lucas I, 5-25)\nE amzer Herodes, roue ar Judee, ez oue eur beleg hanvet Zacharias, euz rumm Abia : hag he bried, euz ouenn Aaron, a ioa hanvet Elisabeth. Just oant ho daou dirag Doue ha bale ' reant direbech e holl gourc’hemennou ha lezennou an Aotrou. N’ho doa ket a vugale abalamour Elisabeth a ioa difrouezus ha ma ’z oant eat ho daou var an oad.\nHogen, epad m’edo Zacharias, deut tro he rumm, oc’h ober he garg a veleg dirag Doue, e c’hoarvezas, hervez giz ar veleien, ma oue galvet gant ar zort da vont e diabarz an templ evit kinnig an ezans. Hag holl foul ar bobl a ioa er meaz da vare an ezans. \nHogen, eal an Aotrou a en em ziscuezas d’ezhan, en he za en tu deou da aoter an ezans. Zacharias a oue trubuillet o velet anezhan, ha spont a gouezas varnhan. Mes an eal a lavaras d’ezhan : « Na gemer ket aon, Zacharias, rag da beden a zo silaouet ; ha da bried Elisabeth a c’hano d’id eur mab hag e c’halvi anezhan deuz an hano a Iann. El levenez e vezi, hag en estlam ; ha calz a gemero laouenedigez en he c’hinivelez : rag bras e vezo dirag an Aotrou ; ne efo ket guin na netra ebed a c’hell mesvi ; carget e vezo deuz ar Spered-Santel azaleg corf he vamm ; distrei a reio calz deuz bugale Israel varzu an Aotrou ho Doue ; he-unan e valeo dirag Doue gant spered ha galloud ar prophet Elias evit digass er mibien calon an tadou hag ho feiz, distrei an dud difeiz da furnez an dud just ha pourchass d’an Aotrou eur bobl direbech. »\nZacharias a lavaras d’an eal : « penaoz e velin an dra-ze ? Rag me a zo coz ha va fried a zo eat var an oad. »\nAn eal a lavaras d’ezhan : « Me eo Gabriel a en em zalc’h dirag Doue, ha casset oun evit comz ouzid ha digass d’id ar c’helou mad-ze. Ha setu e vezi mut ha ne c’helli ket prezeg beteg an deiz ma tigouezo an traou-ze, abalamour n’e peus ket credet em c’homzou a vezo sevenet en ho amzer. »\nAr bobl a c’hortoze Zacharias hag a ioa souezet ma talee en templ. Pa deuaz er meaz, ne c’helle ket comz outho, hag ec’h anavezjont hen doa guelet eun dra bennag en templ. Hen a rea sinou d’ezho, hag e chomas mut.\nP’han doa great amzer he garg, e tistroas d’ar gear.\nHogen, goude an deveziou-ze, Elisabeth, he bried, a goncevas hag e chome cuzet epad pemp miz en eur lavaret : « Setu aze petra hen deus great evidon an Aotrou, en deveziou m’han deus sellet ouzin evit tenna divarnon va dishenor dirag an dud, abalamour n’em oa ket a vugale.\nAn Arc’hel Gabriel a lavar d’ar Verc’hez ez eo dibabet\nevit beza mamm da Zoue (S. Lucas, I, 26-38)\nEr c’huec’hvet miz goude Conception Iann-Vadezour, an eal Gabriel a oue casset gant Doue en eur gear deuz ar Galilee, hanvet Nazareth, da gaout eur verc’hez a ioa dimezet da un den deuz ouenn David, hanvet Joseph, hag hano ar verc’hez a ioa Mari.\nAn eal, o veza eat el leac’h ma edo, a lavaras : « Me ho salud, leun a c’hras ; an Aotrou ’ zo ganehoc’h ; benniget oc’h dreist ar gragez. » O clevet ar c’homzou-ze, Mari a oue trubuillet gantho, hag e claske en he spered petra ’ c’helle beza ar zalud-se.\nAn eal a lavaras d’ezhi : « Ne gemerit ket aon, Mari, rag cavet ho peus gras dirag Doue. Setu e concevot en ho creiz, e c’hanot eur mab hag e c’halvot anezhan deuz an hano a Jesus. Hennez a vezo bras ; galvet e vezo Mab an Hini a zo dreist peb tra ; an Aotrou Doue a roio d’ezhan tron David he dad ; ren a reio da virviken e ti Jacob, var an holl dud a feiz evel bugale Jacob, hag he ren n’hen dezo termen ebed. »\nNeuze Mari a lavaras d’an eal : « Penaoz e vezo great an dra-ze ? Rag me a vev e guerc’hez. »\nAn eal a respoutas dezhi : « Ar Spered-Santel a ziskenno varnhoc’h ha galloud an Hini a zo dreist peb tra a c’holoio ac’hanoc’h deuz he skeud. Evel m’hen deuz furmet corf Adam gant douar, Doue a furmo ennoc’h corf ho Mab gant ho coad purra. Dre ze, an Hini Santel a lakeot er bed a vezo hanvet Mab Doue, abalamour m’her bezo e guirionez. Setu ho cares Elisabeth he deus ive concevet eur mab en he c’hozni ; hag ar miz-man eo ar c’huec’hvet evit an hini a ioa hanvet difrouez ; rag n’eus netra dreist galloud Doue. An hini hen deus lakeat da zougen ar vaouez coz ha difrouezus a c’hell ive ho lakaat da veza mamm evidoc’h da jom guerc’hez. »\nNeuze Mari a lavaras : « Setu ama servicherez Doue ; ra vezo great d’in hervez ho ker. » Hag an eal a ieas kuit diouthi. Er memez amzer oa eil ferson deuz an Dreinded a en em c’hreas den etre daou goztez benniget ar Verc’hez Vari. \nMari a ia da velet Elisabeth. — Ar Magnificat\n(S. Lucas, I, 39-56)\nMari a zavas en deveziou-ze hag a ieas trumm etrezeg ar meneziou, en eur gear deuz Juda, hag o veza eat e ti Zacharias, e saludas Blisabeth.\nKerkent ma clevas Elisabeth salud Mari, he c’hrouadur a dridas en he c’hreiz : hi a oue carget deuz ar Spered-Santel, hag o taoler eur griaden vras, e lavaras : « C’houi a zo benniget dreist ar gragez, ha benniget frouez ho corf. Hag euz a beleac’h e teu d’in-me an eur ma plij gant mamm va Aotrou dont davedon ? Rag kerkent m’eo bet scoet va diouscouarn gant ho mouez ouz va zaludi, va c’hrouadur hen deus dridet gant joa em c’hreiz. Eürus oc’h da veza credet ! Rag an traou a zo lavaret d’ehoc’h a berz Doue a deuio da veza guir. »\nHa Mari a lavaras :\n« Va ene a ro meuleudi d’an Aotrou, ha va spered hen deus dridet gant joa e Doue va Zalver.\n» Rag taolet hen deus he zaoulagad var izelded he jervicherez, ha setu hiviziken an holl boblou am galvo eürus.\n» An hini ’ zo galloudus hen deus great traou bras em c’henver, hag he hano a zo santel.\n» He drugarez a en em astenn euz a rumm da rumm var gement hini a vev en he zoujans.\n» Discuezet hen deus galloud he vreac’h ; casset hen deus da netra ar re a en em zave e sonjou ho c’halon.\n» Discaret hen deus divar ho zron an dud galloudus, ha savet an dud dister.\n» Carget hen deus a vadou ar re ho doa naon ha casset goullou diouthan ar re a ioa pinvidik.\n» Savet hen deus Israel he jervicher, deut sonj d’ezhan euz he drugarez,\n» Hervez m’hen doa lavaret d’hon tadou, da Abraham ha d’he ouenn evit ato. »\nHogen, Mari a jomas var dro tri miz gant Elisabeth, hag e tistroas d’he c’hear.\nGinivelez Iann Vadezour. Cantic Zacharias (S. Lucas, I, 57-80)\nGoulzgoude, dont a reas evit Elisabeth an amzer da c’henel, hag e c’hanas eur mab. He amezeien hag he c’herent a glevas hen doa an Aotrou discuezet he drugarez vras en he c’henver, hag e verkent d’ezhi ho levenez.\nD’an eizvet devez e teujont da rei ar zirconcision d’ar bugel hag e c’halvent anezhan Zacharias deuz hano he dad. Mes he vamm a respontas : « Nann ; hanvet e vezo Iann. » Hag e lavarjont d’ezhi : « n’eus den ebed en ho kerentiez hag a zougfe an hano-ze. » Hag e c’houlennent dre zin ouz he dad pe hano a felle d’ezhan rei d’ar c’hrouadur. O veza goulennet eun daolen e scrivas varnhi : « Iann eo he hano. » Hag an holl a oue souezet.\nKerkent he c’hinou a zigoras hag he deod o comz a vennige Doue. Aon a grogas en holl amezeien, hag an holl draou-ze a oue brudet e holl meneziou ar Judee. Kement hini ho c’hlevas a zalc’has anezho en he galon en eur lavaret : « Petra ’ gav d’ehoc’h e vezo ar bugel-ze ? » Evit guir, dorn an Aotrou a ioa ganthan.\nZacharias, he dad, a oue carget deuz ar Spered-Santel, hag e prophesias en eur lavaret :\nBenedictus dominus Deus Israel...\n« Ra vezo benniget an Aotrou, Doue Israel, abalamour m’en deus bisitet ha dasprenet he bobl.\n» Setu ar pez hen doa lavaret dre c’hinou propheted santel ar c’hanvejou tremenet : e saveteje ac’hanomp deuz hon enebourien ha deuz dorn kement hini a gassaa ac’hanomp ; e raje trugarez e kenver hon tadou ; e talc’hje sonj deuz he unaniez santel ha d’al le touet d’hon tad Abraham ; e roje d’eomp ar c’hras, goude ma vijemp tennet euz a zaouarn hon enebourien, da jervicha anezhan eb encrez ha da veva dindan he zaoulagad er zantelez hag er justis, beteg fin hon deveziou.\n» Evidot-te, bugel, te a vezo galvet prophet an Hini a zo dreist peb tra, rag te a gerzo dirag fas an Aotrou evit reiza he henchou ha rei d’he bobl skiant ar zilvidigez evit m’han dezo ar pardon deuz he bec’hejou.\nAbalamour da galon hon Doue trugarezus, ez eo deut d’hor bizita an Hini a zav deuz an huel evit sclerijenna ar re a zo azezet e tenvalijen hag e skeud ar maro ha blenia hon treid e hent ar peoc’h. »\nGoulzgoude ar bugel a greske hag a grenvee hervez ar Spered, hag e chome el leac’hiou distro, beteg an deiz ma tlie en em ziscuez da bobl Israel.\nJoseph, tad dirag al lezen, o veza deuz ar memez famill gant Mari deuz tu Anna, he mamm, hag evelse tadou Joseph o veza tadou Jezus, setu ama ouenn Jesus-Christ, mab David, mab Abraham.\nAbraham a engehentas Isaac. Isaac a engehentas Jacob. Jacob a engehentas Juda hag he vreudeur. Juda a engehentas Phares ha Zara euz Thamar. Phares a engehentas Esron. Esron a engehentas Aram. Aram a engehentas Aminadab. Aminadab a engehentas Naasson. Naasson a engehentas Salmon. Salmon a engehentas Booz deuz Rahab. Booz a engehentas Obed deuz Ruth. Obed a engehentas Jesse. Jesse a engehentas ar roue David.\nAr roue David a engehentas Salomon deuz an hini a ioa bet da Urias. Salomon a engehentas Roboam. Roboam a engehentas Abias. Abias a engehentas Asa. Asa a engehentas Josaphat. Josaphat a engehentas Joram. Joram a engehentas Osias. Osias a engehentas Joatham. Joatham a engehentas Achaz. Achaz a engehentas Ezechias. Ezechias a engehentas Manasse. Manasse a engehentas Amon. Amon a engehentas Josias. Josias a engehentas Jechonias hag he vreudeur epad harlu Babylon.\nHa goude harlu Babylon, Jechonias a engehentas Salathiel. Salathiel a engehentas Zorobabel. Zorobabel a engehentas Abiud. Abiud a engehentas Eliacim. Eliacim a engehentas Azor. Azor a engehentas Sadoc. Sadoc a engehentas Achim. Achim a engehentas Eliud. Eliud a engehentas Eleazar. Eleazar a engehentas Mathan. Mathan a engehentas Jacob. Jacob a engehentas Joseph, pried Mari, deuz pehini eo ganet Jesus a zo hanvet Christ.\nEvelse, an holl rummou, azaleg Abraham beteg David, a zo pevarzeg anezho ; hag azaleg David beteg harlu Babylon, ez eus pevarzeg ; hag azaleg harlu Babylon beteg Jesus-Christ ez eus pevarzeg.\nJoseph, tad hervez al lezen, pa oue dimezet da Vari, a deuas da veza mab da Heli, hanvet c’hoaz Heliachim pe Joachim, tad ar Verc’hez Vari. Setu ama ouenn Jesus deuz an tu-ze : Joseph a oue mab da Heli, a oue da Vathat, a oue da Levi, a oue da Velchi, a oue da Janne, a oue da Joseph, a oue da Vathatias, a oue da Amos, a oue da Nahum, a oue da Hesli, a oue da Nagge, a oue da Vahath, a oue da Vathatias, a oue da Zemei, a oue da Joseph, a oue da Juda, a oue da Joanna, a oue da Resa, a oue da Zorobabel, a oue da Zalathiel, a oue da Neri, a oue da Velchi, a oue da Addi, a oue da Gosan, a oue da Elmadan, a oue da Her, a oue da Jesu, a oue da Eliezer, a oue da Jorim, a oue da Vathat, a oue da Levi, a oue da Zimeon, a oue da Juda, a oue da Joseph, a oue da Jona, a oue da Eliakim, a oue da Velea, a oue da Venna, a oue da Vathatha, a oue da Nathan, a oue da Zavid, a oue da Jesse, a oue da Obed, a oue da Vooz, a oue da Zalmon, a oue da Naasson, a oue da Aminadab, a oue da Aram, a oue da Esron, a oue da Phares, a oue da Juda, a oue da Jacob, a oue da Isaac, a oue da Abraham, a oue da Dhare, a oue da Nachor, a oue da Zarug, a oue da Ragau, a oue da Phaleg, a oue da Heber, a oue da Zale, a oue da Gaïnan, a oue da Arphaxad, a oue da Zem, a oue da Noe, a oue da Lamech, a oue da Vathusale, a oue da Henoch, a oue da Jared, a oue da Valaleel, a oue da Gaïnan, a oue da Henos, a oue da Zeth, a oue da Adam, a oue euz Doue.\nGinivelez ha Circoncision Jesus (S. Lucas, II, 1-21)\nEn deveziou-ze e teuas an urz a berz Cesar-August da niveri ar bed holl. An niveredigez kenta-ze a oue great gant Cyrinus, gouarner ar Syrii. An holl a iea da ziscleria ho hano, peb hini en he gear. Joseph ive a ieas euz Nazareth, er Galilee, hag a bignas er Judee, e kear David, hanvet Bethlehem, rag beza oa euz ouenn ha famill David. Lakaat a ranke he hano gant Mari, he bried, a c’hortoze beza mamm.\nEpad ma edont eno, e teuas evithi ar mare da c’henel. Lakaat a reas er bed he mab penn-her , ha goude beza he vailluret, e c’hourvezas anezhan en eur c’hraou, abalamour n’oa ket a blas evitho en hostaliri.\nHogen, bez’ ez oa er memez leac’h pastored var zao, hag a zioualle ho jatal, peb hini d’he dro, epad lodennou an noz.  Ha setu eal an otrou a en em ziscuezas en ho c’hichen, ha sclerijen Doue a lugernas en dro d’ezho. Eur spont bras a grogas ennho. Mes an eal a lavaras d’ezho : « N’ho pezet ket aon ; me a zigass d’ehoc’h eur c’helou mad, a vezo eur joa vras evidhoc’h hag evit ar bobl a bez. E kear David ez eus ganet d’ehoc’h hirio eur Zalver, a zo ar C’hrist an Aotrou. Ha setu ar sin evidhoc’h : aout a reot eur bugel mailluret ha gourvezet en eur c’hraou. »\nKerkent eur maread elez deuz an env a en em unanas gant an eal, hag e veulent Doue, hag e lavarent : « Gloar da Zoue e bar an envou ha peoc’h var an douar d’an dud a volontez vad. »\nPa oue en em dennet an elez en env, ar bastored a lavare an eil d’egile : « Deomp beteg Bethlehem ha guelomp ar pez a zo digouezet hag hen deus roet d’eomp an Aotrou da anaout. » Diredet a rejont eta hag e cavjont Mari ha Joseph, hag ar bugel gourvezet en eur c’hraou. O velet anezhan ec’h anavezjont ar virionez deuz ar pez a ioa bet lavaret d’ezho divarbenn ar bugel-ze. Kement hini a glevas an dra-ze a oue souezet, hag ive gant ar pez a ioa bet lavaret d’ezho gant ar bastored.\nHogen Mari a vire hag a vedite an holl draou-ze en he c’halon.\nAr bastored a zistroas en eur rei enor ha meuleudi da Zoue evit kement ho doa clevet ha guelet, hervez m’oa bet lavaret d’ezho.\nPa deuas a-benn eiz dez ar mare da rei ar zirconcision d’ar bugel, e oue hanvet deuz an hano a Jesus, a ioa bet roet gant an eal araog ma oue concevet e creiz he vamm.\nPurification ar Verc'hez. Jesus kinniget en templ\n(S. Lucas, II, 22-39)\nPa deuas deveziou purification Mari hervez lezen Moyses, e cassjont ar bugel da Jerusalem evit he lakaat dirag an Aotrou. Rag scrivet eo e lezen an Aotrou : peb paotr kenta-ganet gant he vamm a vezo kinniget d’an Aotrou. Rei a dlient ive evit ar zacrifis, hervez m’eo scrivet e lezen an Aotrou, eur c’houblad turzunelled pe diou goulm vihan.\nHogen, bez’ ez oa neuze e Jerusalem eun den hanvet Simeon. An den-ze a ioa just ha leun a zoujans Doue. Gortoz a rea frealzidigez Israel, hag ar Spered-Santel a ioa ennhan. Discleriet oa bet d’ezhan gant ar Spered-Santel ne velje ket ar maro araog m’han dije guelet Christ an Aotrou. Dont a reas d’an templ poulzet gant ar Spered. Ha pa edo kerent Jesus o tigas anezhan, abalamour da ober evithan ar pez oar boazet hervez al lezen, her c’hemeras etre he zivreac’h, hag e vennigas Doue en eur lavaret :\n« Breman, Aotrou, lezit ho servicher da vont e peoc’h, hervez ho ker, rag va daoulagad ho deus guelet ar Zalver a deu ac’hanoc’h, an hini oc’h eus lakeat dirag fas an holl boblou evel ar sclerijen a scleraio an dud, ha gloar ho pobl Israel. »\nTad mager Jesus hag he vamm a ioa estlammet gant an traou a lavaret divar he benn. Simeou a vennigas anezho hag a lavaras da Vari, he Vamm : « Ar bugel-man a zo lakeat evit coll ha silvidigez eleiz a dud en Israel, hervez an implij a reint deuz he c’hrassou, hag evel eur sin a vezo enebet outhan . Hoc’h ene-c’houi a vezo treuzet gant eur c’hleze : dre eno e vezo disculiet ar menoziou a zo e meur a galon. »\nBez’ ez oa ive eur brophetez, Anna, merc’h da Phanuel, deuz rumm-dud Aser. Hounnez a ioa eat calz var an oad ; n'he doa bevet nemet seiz vloaz e stad a vriedelez. Chomet intanvez hag oajet a bevar bloaz ha pevar ugent ne bellea ket dioc’h an templ hag e serviche Doue deiz ha noz dre iuniou ha pedennou. O veza digouezet ive d’an heur-ze, e veule an Aotrou hag e comze deuz ar bugel da gement hini a c’hortoze redemption Israel.\nPa ho doa great peb tra hervez lezen an Aotrou e tistrojont d’ar Galilee, d’ho c’hear Nazareth.\nAr rouaned maj (S. Vaze, II, 1-12)\nAr famill zantel ne jomas ket e Nazareth : mont a reas da Vethlehem, kear Darid, el leac’h m’oa ganet Jesus.\nGoude m’oa ganet Jesus e Bethlehem Juda, amzer ar roue Herodes, setu tud fur a deuas euz ar Zao-heol da Jeruzalem, hag e lavarjont : « E peleac’h eman roue ar Jusevien a zo ganet ? Rag ni hon deus guelet he stereden er Zao-heol hag ez omp deut d’he adori. »\nPa glevas kement-se, ar roue Herodes a oue trubuillet, ha Jerusalem a bez ganthan. O veza destumet holl brinsed ar veleien ha doctored ar bobl, ech enclaske digantho e peleac’h e tlie ar C’hrist genel. Hi a lavaras d’ezhan : « E Bethlehem Juda. Rag setu ar pez a scriv ar prophet : « Ha te, Bethlehem douar Juda, n’out ket ar bihanna etouez keariou bras Juda, rag ac’hanot e teuio ar penn a dle ren va fobl Israel. »\nNeuze Herodes, o veza galvet e cuz an dud fur, a zeskas gantho en eun doare aketus da be vare ar stereden a ioa en em ziscuezet d’ezho. Hag en eur gass anezho da Vethlehem e lavaras : « It ha grit eun enclask piz divar benn ar bugel. Pa ho pezo cavet anezhan, kemennit d’in evit ma ’z in va-unan d’he adori. »\nGoude beza clevet ar roue ez ajont kuit. Ha setu ar stereden ho doa guelet er Zao-heol a gerze dirazho, beteg ma teuas da jom a-zioc’h al leac’h m’edo ar bugel ennhan.\nO velet ar stereden ez ouent carget deuz eul levenez eb he far. Hag o vont en ti e cavjont ar bugel hag he vamm, hag en eur stoui diraz-han, hen adorjont. Goude beza digoret ho zensoriou, e kinnigjont d’ezhan profou, aour, ezans ha myrr.\nO veza bet kentelliet epad ho c’housk arabat distrei da gaout Herodes, e tistrojont d’ho bro dre eun hent all.\nAr Famill Zantel a dec’h d’an Ejypt. Herodes a laz\nbugale Bethlehem. Distro ar Famill Zantel\n(S. Vaze, II, 13-23).\nGoude m’oant eat kuit, eal an Aotrou a en em ziscuezas da Joseph epad he gousk hag a lavaras d’ezhan : « Sao, kemer ar bugel hag he vamm, tec’h d’an Ejypt ha chom eno heteg ma livirin d’id, rag Herodes a ia da glask ar bugel evit he lakaat d’ar maro. » Joseph a zavas, a gemeras ar bugel hag he vamm epad an noz hag a en em dennas en Ejypt. Chom a reas eno beteg maro Herodes evit ma teuje da vir ar pez hen doa lavaret an Aotrou dre c’hinou ar prophet : galvet em eus va mab euz an Ejipt.\nNeuze Herodes, o velet oa bet faziet gant an dud fur, a ieas en eur gounnar vras hag e lakeas laza an holl vugale a ioa e Bethlehem ha tro var dro, azaleg an oad a zaou vloaz hag izeloc’h, hervez an amzer hen doa goulennet digant an dud fur.\nNeuze oue sevenet ar pez hen doa lavaret evelhen ar prophet Jeremias : « Eur vouez a zo bet clevet e Rama, var an uhel, gouelvan hag hirvoud. Rachel a vouel he bugale ha n’eo ket fellet d’ezhi beza frealzet, abalamour n’emaint mui. »\nGoude maro Herodes, eal an Aotrou a en em ziscuezas en Ejipt da Joseph epad he gousk hag a lavaras d’ezhan : « Sao, kemer ar bugel hag he vamm ha kea da vro Israel, rag maro int ar re a glaske tenna he vuez digant ar bugel. » Joseph a zavas, a gemeras ar bugel hag he vamm hag a deuas da vro Israel.\nMes o veza clevet e rene Archelaüs er Judee e leac’h Herodes, he dad, ne gredas ket mont di. Kentelliet epad he gousk, ec’h en em dennas e douar ar Galilee. Dont a reas da jom er gear hanvet Nazareth, evit ma teuje da vir ar pez ho doa lavaret ar bropheted : « Hanvet e vezo Nazarean. »\nGoulzgoude ar bugel a greske hag a grenvee leun a furnez, ha gras Doue a ioa ennhan. He gerent a iea beb bloaz da Jerusalem evit deiz bras ar Pask. P’han doa daouzeg vloaz, e pignjont da Jerusaiem evel m’oant boazet da zeiz ar gouel. Da fin deveziou ar gouel, epad ma tistroent d’ar gear, ar bugel Jesus a jomas e Jerusalem, eb gouzout d’ezho.\nO sonjal edo gant unan bennag deuz ho c’hompagnunez, e rejont eun devez bale. Neuze ec’h en em lakejont da glask anezhan etouez ho c’herent hag ho anaoudeien. Hag evel ne gavent ket anezhan, e tistrojont da Jerusalem evit he glask.\nHa setu a-benn tri devez e cavjont anezhan en templ, azezet e creiz an doctored, o silaou anezho hag oc’h ober outho goulennou. Kement hini a gleve anezhan a ioa souezet gant he furnez hag he responchou.\nOuz he velet Joseph ha Mari a oue estlammet. He vamm a lavaras d’ezhan : « Perag oc’h eus great d’eomp evelse ? Setu ho tad ha me, glac’haret holl, a glaske ac’hanoc’h. » Lavaret a reas d’ezho : « Petra ho poa o clask ac’hanon ? Ha ne c’houiec’h ket e rankan beza e traou va Zad ? » Hag hi ne goumprenjont ket pez a lavaras d’ezho.\nJesus a ziskennas gantho, a deuas da Nazareth hag e sente outho. He vamm a zalc’he an holl draou-ze en he c’halon. Evit Jesus, creski a rea e furnez, en oad hag e gras dirag Doue hag an dud. En em lakaat a rea henvel ouz an dud all o tiscuez a neubeudou ar furnez divin a ioa holl ennhan azaleg ar penn-kenta .\n↑ An den a zo evel eun hanav caër a zo bet great gant Doue evit beza carget gant ar sclerijen divin-ze (S. Cyrill).\n↑ S. Iann Chrysostom, ap. Fillion, in Jo. I, 16.\n↑ Ar veleien a denne ar zort evit gouzont petra hen dije peb hini da ober en templ. Zacharias a ioa digouezet ganthan beza carget da zevi an ezans, dioc’h ar mintin ha dioc’h ar pardaez, dirag aoter ar c’houez-vad (Fillon).\n↑ Fillion, in Luc, I, 38.\n↑ Ginivelez Jesus a oue burzudus. « Mari a jomas guerc’hez araog, epad ha goude ginivelez he Mab. » (S. Augustin serm. 123).\n↑ An noz a ioa rannet e peder loden e touez ar Jusevien : unan a iea beteg nav heur, eun all beteg anter-noz, eun all beteg teir heur hag an dïveza beteg c’huec’h heur.\nAdtapet diwar « https://br.wikisource.org/w/index.php?title=Pevar_Aviel/Kenta_loden&oldid=57419 »\nKemmoù diwezhañ degaset d'ar bajenn-mañ d'an 26 Her 2013, da 20:20.


Kaozeal:Makoto Noguchi - Wikipedia\nLamet em eus ar frazennJapaniz all o deus desket brezhoneg, met eñ e oa an hini kentañ, hag a gomze ar gwellañ. a zo dizave hag a echu gant ur varnadenn bersonel. — Sad Edgar (kaozeal) 17 C'hwe 2014 da 21:12 (UTC)\nKoulskoude n'eo ket diaes da gompren:\na) an hini kentañ e oa peogwir ne oa hini all ebet en e raok, pe ma oa n'int ket anavezet, ha ma'z int anavezet ne vo ket diaes prouiñ ar c'hontrol, met keit ma ne vo ket prouet ar c'hontrol e chomo gwir: ur fed eo eta, ha n'eo ket ur varnadenn;\nb) a gomze ar gwellañ peogwir n'eo ket chomet pell a-walc'h ar re all da gomz kenkoulz, na da skrivañ kement : ur fed adarre.\nc) Hiziv n'eus hini ebet ken e Breizh. Ur fed all.\nKentel : a-raok reiñ da ali personel war un danvez ha n'anavezez ket, goulenn digant ar re all. Bianchi-Bihan (kaozeal) 23 C'hwe 2014 da 10:36 (UTC)\nKamm eo an arguzennaoueg-se hag ar "gentel" (!) a zeu d'he heul.\na) keit ma ne vo ket prouet ar c'hontrol e chomo gwir : bez' ez eus eus Doue, eus ar spesoù hag eus tudoùigoù gwer ar blanedenn Meurzh, pa n'eus biskoazh bet prouet ar c'hontrol. Ur fed eo eta\nb) a gomze ar gwellañ peogwir n'eo ket chomet pell a-walc'h ar re all da gomz kenkoulz : piv a varn ? Ha ret eo bezañ o chom e Breizh evit gouzout mat brezhoneg ? Ha ret eo bezañ bet o chom "pell a-walc'h" en ur vro saozneger evit gouzout mat saozneg ?\nc) Pelec'h emañ ar fed all ? Ezel eus an NSA hag eus an INSEE eo aozer ar pennad, hep mar ebet, pa oar a-zivout kement den a zo o chom e Breizh. Evel-just ez eus brezhonegerien en diavaez d'an Emsav, e metoù ar gouerien hag ar vicherourien paneveken. Daou diegezh japaneger ha brezhoneger a anavan-me e Penn-ar-Bed, unan kostez Karaez hag unan e Kemper.\nAr "gentel" : souezhus eo, goude kement a alioù personel bet lakaet hag adlaket er pennad ha goude bezañ diskouezet kement a zivarregezh war an danvez dre a-walc'h.\nMignon din e oa Makoto Noguchi, kenlabouret hon eus, ha kaset anezhi meur a wech asambles.--90.32.240.214 19 Kzu 2015 da 14:38 (UTC)\nGaou! Biskoazh n'eo bet Makoto mignon d'un IP. Bianchi-Bihan (kaozeal) 19 Kzu 2015 da 15:43 (UTC)\nAdtapet diwar « https://br.wikipedia.org/w/index.php?title=Kaozeal:Makoto_Noguchi&oldid=1676010 »\nKemmoù diwezhañ degaset d'ar bajenn-mañ d'an 19 Kzu 2015, da 15:43.


Buhez ar Zent. pages 267, 268, 269. Encyclopédie Marikavel.\npages 267, 268, 269\nDekvet devez a viz Ebrel\nAn den eurüs Anton Neyrot\nEus a Urz sant Dominik, merzer (***-1460)\nAnton Neyrot a deuas er bed en Rivoli, en eskopM Turin. Yaouank-flamm oa c'hoaz pa c'houlennas digemer en manati Sant-Mark, en Florans, renet ken mat, en amzer-ze, gant sant Antonin.\nPrest goude bezan grêt e dri le, e oe kaset d'ar Sisil hag e tigouezas gantan bezan tapet gant eun toullad laerou-vor a gasas anezan da Dunis. Ar paourkez den n'en devoe ket a nerz awalc'h da anzao e fe; dont a reas, zoken, da nac'h Jezuz-Krist evit heuilh relijion Mahomet.\nPevar miz a oa e oa en e bec'hed, pa deuas Doue da gemer true outan ha da rei d'ezan eur c'hras nerzus awalc'h d'e dennan dioutan.\nGoude bezan gwennaet diou wech e ene en zakramant ar binijen, hag e vaget diou wech en zakramant an ôter, ec'h eas, gwisket gantan saë wenn e Urz, da gaout roue Tunis. Dirakan ha dirak eur bobl bras divent, Anton a ziskuilhas e fazi, a anzavas ne oa nemet ar relijion gristen da vezan gwir, hag a gomzas eus Jezuz-Krist en eun doare helavar meurbed.\nAr roue a glaskas, dre gaer ha dre heg, ober d'ezan dizrei war ar pez en devoa lavaret. Mes ar merzer a zalc'he start. Kaset e oe d'ar prizon; epad tri devez e teuas tud, heb ehan, da glask e drec'hi; mes ai1 merzer eo a oe trec'h. Kristenien a gave an tu da gas aluzennou d'ezan; o rei a rê d'ar beorien, ha gant bara ha dour eo e vage e gorf a-benn e varo.\nD'ar bempvet devez, ar barner a lakas e dennan eus e brizon hag e zigasas dirakan; dre ne gave tu ebet d'e blegan, e roas urz da derri e izili outan a dôliou mein.\nKaset e oe war dachen e verzerenti. Eno, soudard kalonek Jezuz-Krist a goue d'an daoulin, a zav e zaouarn etrezek an nenv, a bed, hag er stumm-ze e oe flastret e gorf, d'an 10 a viz meurz 1460.\nAr Vuzulmaned a stlapas e relegou war eun tantad, mes ar flamm ne rejont nemet o lipat. Marc'hadourien eus Jen hag a oa neuze en Tunis o frenas hag o c'hasas gante d'o bro. Gloar ar miraklou a deuas c'hoaz da greski endro d'eze gloar ar verzerenti.\nAr pab Klemant X a roas urz da lavaret ofis hag oferen an den eiirus.\nE bardon a ve grêt en Rivoli, bep bla, d'an eil zul goude Pask, hag ar pez a gaer a zo da welet eno, eo gwelet epad ar prosesion, kerent ar zant, eur c'hant bennak aneze c'hoaz, o vale war-lerc'h e skeuden, gwisket en du, peb a c'holaouen gante en o dorn.\nAr beleg a zo savet uhel, ha, seul uhel eo sa vêt, seul brasoc'h pa goue e ve e lamm. Pa gouezas an Ele, e kouezjont evit biken, rak evite n'eus pardon ebet.\nPa goue eur beleg, e c'hall en em zevel c'hoaz, pa gar, abalamour m'eo divent trugare an Otrou Doue en kenver an dud; mes abaoue lamm Santan, a gouezas evel an tan eus barr an nenv, n'eus lamm ebet hag e c'hellfed da lakat kenver-ouz-kenver gant hini ar beleg.\nPa goue eur beleg, an drouz a ra e lamm a zo gouest da rei da gredi e koue an holl veleien, rak an dud fallakr, dal ma kavont an tu, e ve mail gante youc'hal : « Setu aze petra eo ar veleien ! » Petra lavarfec'h eus eun divroad hag, o tremen dre Zantez-Anna-Wened, en defe gwelet eno eun den dall, hag a yafe goude da lavaret d'e genvroïz n'eus nemet tud dall en Bro-Wened; ha. war digare m'eo-bet laeret en Landreger, a lavarfe goude n'eus nemet laerpn en Bro-Dreger ? Lavaret a rafec'h, ha ne vefe ket re abred, eo diskiant an den-ze o varn kemend-all a dud diouz daou zen hepken. Setu penôs, koulskoude, e varner ar veleien. alïes awalc'h. Ha p'eo gwir e rêr kement a drouz endro da fazi eur beleg, an dra-ze a ziskoue pegen bras santelez a glasker digant an dud konsakret da Zoue, hag a ro da anaout pegen gwenn eo saë an Iliz, pa dôler evez, ken buhan ha ma rêr, eus an disteran pik du a ve warni.\nPa goue eur beleg, dever ar gristenien eo koach anezan ha pedi evitari. Beleien fall zo bet hag a vezo. Etouez an daouzek beleg beleget gant Jezuz-Krist, e oa unan. Mes n'eo ket o tispenn saë ar re zo dianket eo e lakfomp aneze war an hent mat, o koach aneze eo, kentoc'h. Sant Loeiz a lavare : « Ma welfen, Doue ra viro, eur beleg o koll e enor, e kemerfen ma mantel a roue d'e c'holo. ».


Mestrez - Wikipedia\nMestrez zo ur ger brezhonek ha dezhañ meur a ster:\npried ar mestr, gwelout mestr;\nkomz a reer neuze eus mistri ha mestrezed,\nmestrez ar galon,\ndousig pe dousig koant,\nha komprenet evel danvez-pried alies, hervez troidigezhioù zo, evel er bladenn "Gavottes à Scrignac", Coop Breizh, e troidigezh an "Disput tre ar mortolod hag e vestrez", kanet gant Marie-Laurence Fustec ha Brigitte Le Corre;\nmestrez-skol, pe skolaerez\nDizemglev[kemmañ | kemmañ ar vammenn]\nTud zo a implij ar ger mestrez ivez e-lec'h serc'h pe pried-kleiz. N'eo ket a-du an holl gant an implij-se, un implij fazius hervezo, meneget koulskoude e Geriadur brezhoneg An Here (2001), met dianav e Geriadur istorel ar brezhoneg (...-1997).\nAdtapet diwar « https://br.wikipedia.org/w/index.php?title=Mestrez&oldid=1743614 »\nKemmoù diwezhañ degaset d'ar bajenn-mañ d'an 20 Meu 2017, da 00:34.


menaj - Wikeriadur\nmenaj /ˈmẽːnaʃ/ gourel (furm vihanaat : menajig, liester : menajoù)\nFanch a zalhe ar menaj hag ar vilin. — (Jules Gros, Le trésor du breton parlé Deuxième Partie, 1970, p. 346.)\nHennez a zo eur menaj pevar a gezeg. — (Jules Gros, Le trésor du breton parlé Deuxième Partie, 1970, p. 346.)\nEur mevel ar sort da hennez a zo eur rekour en eur menaj. — (Jules Gros, Le trésor du breton parlé Deuxième Partie, 1970, p. 485.)\nEvel-se en deus gwerzhet Jakez hanter briz ul lodenn oustilhoù menaj landrammus ec'h eo erru skuizh o kas hag o tegas abaoe un toullad sizhunvezhioù. — (Fañch Peru, Kañfarded Milin ar Wern, Skol Vreizh, 2008, p. 48.)\ngalleg : ferme (fr)\nmenaj benel (liester : menajoù)\ngalleg : ménage (fr)\nAdtapet diwar « https://br.wiktionary.org/w/index.php?title=menaj&oldid=249138 »\nKemmoù diwezhañ degaset d'ar bajenn-mañ d'an 1 Kzu 2017, da 12:24.


Un aozadur politikel amerikan kuzh eo ar c'h-Ku Klux Klan. Difenn a ra glanded Amerika (Amerikkka a skriv e enebourien), da lavarout eo Amerika WASP: gwenn ha protestant, a-enep ar re zu, ar gatoliked pe ar yuzevien.\nArouez ar c'h-Ku Klux Klan\nAr groaz tan, unan eus arouezioù ar c'h- Ku Klux Klan\nKu Klux Klan (KKK) zo bet anv meur a strollad er Stadoù-Unanet, hiziv hag en amzer dremenet, a erbed pe a erbede ar pezh a weler dre vras evel mestroni ar Re Wenn, an enepyuzevegezh, ar ouennelouriezh, an enep-katoligiezh, an homofobiezh, hag an nativism. Alies o deus implijet ar strolladoù-se ar spontouriezh, ar feulster hag oberoù abaferezh evel deviñ kroazioù evit mac'homañ an Amerikaned a orin afrikan ha strolladoù all eus ar boblañs.\nUr ganaouenn [Your Friendly Liberal Neighborhood Ku-Klux-Klan]\nAdtapet diwar « https://br.wikipedia.org/w/index.php?title=Ku_Klux_Klan&oldid=1891747 »\nDernière modification le 9 Gen 2021, à 19:30\nKemmoù diwezhañ degaset d'ar bajenn-mañ d'an 9 Gen 2021, da 19:30.


Ober anaoudegezh gant ar glad sevenadurel dizanvez e Breizh | Becedia\nUr diskouezadeg « bale » gouestlet d’ar glad sevenadurel dizanvez (GSD) evel ar sonerezh, an dañs, ar c’hontadennoù, ar c’hoarioù hag ar sportoù hengounel, ar ouiziegezhioù pobl war ar plantoù pe c’hoazh ar festoù-noz.\nTestenioù dougerien ar gladoù bev-se az a da zisplegañ ar GSD. An diskouezadeg a ro ur plas bras d’ar skeudennoù ha d’ar sonioù : digorit o taoulagad hag o tivskouarn ha kejit ouzh pinvidigezhioù Breizh.\nAze vo moain deoc'h kavout stumm niverel an diskouezadeg se.\nEvit kaout muioc'h a ditouroù diwar benn an diskouezadeg pleustrek.


koulzad kehentiñ evit an hentadoù divyezhek – Kelennomp!\n22/05/2021\t 02/11/2021 Keleier\nGant an enkadenn yec’hedel n’eus ket bet gallet kelaouiñ tud ar skolidi evel ma oa dleet. Setu perak ez eus bet lakaet war-sav ur c’houlzad brudañ an deskadurezh divyezhek e miz Mae ha Mezheven gant ar gevredigezh “Mignoned ar brezhoneg” gant harp Ofis publik ar brezhoneg ha kenarc’hantaouet gant Rannvro Breizh da heul ur goulenn kaset gant Kelennomp ! d’ar Rannvro e miz C’hwevrer 2021.\nEvit ar wech kentañ emañ an teir rouedad kelenn brezhoneg er c’hentañ derez a-unan er c’houlzad kehentiñ-mañ : ar rouedad deskadurezh publik gant kevredigezh kerent skolidi an hentadoù divyezhek publik (Div Yezh), ar rouedad katolik gant PAKEK Breizh ha kevredigezh kerent an hentad divyezhek katolik (Divaskell) hag ivez rouedad ar skolioù Diwan.\nSkoazellet eo ivez ar c’houlzad-mañ gant Kelennomp ! ha gant Kevre Breizh (kenurzhierezh kevredigezhioù sevenadurel Breizh).\nDiv lodenn a ya d’ober ar c’houlzad-mañ. Unan anezho a ra gant ar web hag ar rouedadoù sokial hag ul lodenn all gant un doare klaseloc’h da gehentiñ gant plegfollennoù ha skritelloù.\nEl lodenn internet ha rouedadoù sokial e kaver ur porched internet ECOLE.BZH hag a ro an tu da c’houzout hiroc’h diwar-benn an divyezhegezh abred galleg-brezhoneg ha da glask ar skol dostañ a ginnig un deskadurezh galleg-brezhoneg. Ennañ e kaver ivez kartenn ar skolioù divyezhek, bet savet gant Ofis publik ar brezhoneg, merket warni kement skol kentañ derez a c’haller kavout e Breizh.\nOuzhpenn-se, war ar rouedadoù Twitter (@EcoleBzh), Facebook (@Ecole.bzh) , Instagram (@Ecole.bzh) & Youtube ez eus bet krouet kontoù a c’haller skignañ danvez ganto ha lakaat buhez er c’houlzad (lec’h kelaouiñ diwar-benn an divyezhegezh, lec’hiañ ar skolioù…).\nGant ar c’hontoù-se e vo\nlakaet an deskadurezh divyezhek galleg-brezhoneg en a-raok war an dachenn.\nhag e vo ivez kaset pelloc’h keleier rouedadoù kelenn divyezhek ar c’hentañ derezwar ar rouedadoù sokial.\nMeur a skor a ya d’ober al lodenn gehentiñ boas ivez : skritelloù ha plegfollennoù, met ivez gitonioù kehentiñ da vezañ lakaet dirak ar skolioù. Emañ Ofis publik ar brezhoneg o vont e darempred gant ar strollegezhioù lec’hel evit ma vo skignet ganto an holl skoroù el lec’hioù meret gant an tiez-kêr (servij buhez skol, tiez-kêr, mediaouegoù, magourioù…). Goulenn a reer ivez diganto kemer perzh er c’houlzad skritellañ e kêr. Amañ evit ellet ouzh ar c’hit reit d’an tiez-kêr gant Ofis ar Brezhoneg (bzhg ha galleg).\nGant ar c’hevredigezhioù lec’hel (Div Yezh, Divaskell ha KDP Diwan) e vo skignet an dafar-se ivez e lec’hioù prevez, stalioù… Amañ evit sellet ouzh ar c’hit reit d’ar c’hevredigezhioù kehrend lec’hel ha PAKEKoù Diwan.\nPrevious PostUNANET EVIT AR BREZHONEG – EVIT UN EMGLEV STAD-RANNVRO UHELEK ! kinnigoù ar c’hevredigezhioù d’an dud war ar renk evit an dilennadegoù rannvro\nNext PostGoulennaoueg d’an dud war ar renk, kenemglev Stad-Rannvro : an disoc’hoù !


Pajenn:Instructioneu santel ar er gurionnéeu principal ag er religion, 1790.djvu/432 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/432\ngalon guet é enemisèt ; reparein en domage en dehai groeit d’é Nessan én é gorv, pé én é inour, pé én é zanné ; 3.° mar dai bet caus d’ur-ré-benac de béhein, reparein er scandal revè avis é Govezour ; 4.° anfin, reglein quen erhad é affærieu tamporel, ne vou arlerh é varhue na disputt na dissancion diar-bèn é dreu.\nEn-n’emb e zezir gobér un testamand, e zeli galhuein é Berson ha deu-Notær, pé deu-dest d’er bihannan, tud leal ha cousciançus, ha disclæriein reih ha splann én ou fresance é zispositioneu hac er péh e fal dehou ma vou groeit arlerh é varhue.\nEr hettan tra e zeli recommandein, e zou paiein é zelé, mar en dès, restituein en danné deit dré oal-hènd, pé dalhét inemp d’er gùir ha ræzon, ha reparein en domage groeit én ur mod-benac d’en Nessan. (En-n’emb e eèll gobér en treu-ze dré-d’ou é hunan, ne orteèt quet d’ou gobér dré ré-ral).\nEn-n’emb en dès danné, e zeli testamandein un dra-benac d’er beurerion, é spécial d’er-ré méhus, pé d’en Hospital, pé d’en Ilis. Mæs é sigur alézoneu, ne faut quet gobér gueu doh en hériterion, é spécial mar dint peur. En-n’emb e zezir laquad ur Fondation-benac, e zeli goulèn conseill hac héli en ordrénanceu a zivoud en donæzoneu dré testamand.\nUn testamand e zeli bout signét guet er Person en dès ean scrihuét, guet en eu-dest, mar gouiant signein, ha memb guet en hani e ra\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/432&oldid=128995 »


Pajenn:Perrot - Bue ar Zent.djvu/341 - Wikimammenn\nPajenn:Perrot - Bue ar Zent.djvu/341\nar verc'h eurus jann d'arc\ntreo a oa pell a oa war e spered ha n’en devoa biskoaz anzavet ouz den ; dre an testeniou-ze, ar roue a welas oa digaset Jann d’Arc davetan gant Doue hag e roas d’ezi eun arme.\nHa hi en hent etrezek Orleans, kalonen ar vro, kilhet gant ar Zôzon. Eur c’hleze a oa ouz he c’hoste, he devoa laket digas d’ezi eus a chapel Santez-Katel-Fierbois ; ar c’hleze-ze devoa lavaret a vije kavet eno, dindan an ôter, hep m’en dije den klevet hano anezan biskoaz ; eur banniel a oa en he dorn gant ar geriou-man : « Jezuz-Maria » o lufran warnezan ; lavaret a rê d’he soudarded kovez o fec’hejou ha tec’hel diouz ar pec’hed.\nSeiz miz a oa e oa kilhet Orléans ; en pevar devez e lakas ar Zôzon da dec’hel (8 a viz mae 1429).\nHe moueziou a c’hourc’hemennas d’ezi neuze mont da Reims gant ar roue evit ma vije sakret eno evel e dadou koz. Ne oa ket eun dra ês, rak, etre Orléans ha Reims, ar vro a oa goloët gant ar Zôzon. Evit digeri hent, Jann a reas eur mug d’eze. D’an 12 a vezeven, e trec’he aneze en Jargeau ; d’ar 17, harpet gant 1.200 Breizad, a zigase d’ezi Arzur Richemont, breur Yan V, duk Breiz,  e trec’he aneze en Beaugency. D’ar 27 a vezeven, Jann a ya eus Gien ; d’an de kentan a viz gouere eman en Auxer ; d’ar 15 en Châlons, d’ar 17 en Reims. Eno, Charlez VII a zo laket an eoul sakr hag ar gurunen aour war e benn. Jann, epad al lidou, a oa en e gichen, he banniel en he dorn : evel m’oa bet er boan, oa dleet d’ezi bezan en enor.\nGwerc’hez Orleans he devoa peurc’hrêt ar pez a oa bet gourc’hemennet d’ezi.\n↑ Breiz, neuze c'hoaz, a oa distag diouz Bro-C'hall.\nHe duk, an ôtrou Yan V, a gare kalz Jann d’Arc. Pa glevas he devoa sovetaet Orleans, e kasas e govezour, an tad Milbeau, da ginnig d’ezi e c’hourc’hemmennou.\nDivezatoc’h, e kasas an ôtrou Rostrenen da gaout Charlez VII hag e kinnigas da Jann eur c’hour-gleze ha meur a goublad kezek eus ar re wellan a oa e Breiz.\nArzur Richemont (1393-1458), breur Yan V, d’e zaou vla warn-ugent, a oa o stourm gant ar c’hallaoued ouz ar Zôzon hag a oe grêt prisonier en Azincourt (1415). N’hellas kaout e gabestr nemet seiz vla goude-ze. D’ar 7 a viz meurz 1423, Charlez VII hen greas konnetabl ; adalek neuze, en em lakas gant aked da adsevel ar Frans, en eur rei galloud Charlez VII da anaout hag en eur ober d’ar Zôzon tec’hel.\nGwasan oa, en devoa eun enebour en lez Charlez VII, an tostenner Jorj de la Tremouille. Heman reas kement war ar roue ma renkas ar c’honnetabl en em denn.\nMes pa glevas hano eus Jann d’Arc, e savas dustu eun arme a 1.200 Breizad da vont da rei harp d’ezi ouz ar Zôzon.\nEn Beaugency, d’ar 16 a viz mae 1429, en em gavas Arzur hag ar Vretoned gant gwerc’hez Orleans.\nO c’houzout ne oa ket arru mat gant ar roue, Jann a oa nec’het, o klask gouzout petra d’ober en e genver.\nAr c’honnetabl a dostaas outi :\n« Jann, emezan, lavaret zo d’in ho poa c’hoant kerzet warnon. Me n’ouzon ket pe e teuet en hano Doue pe en hano an diaoul ; mes ma teuet en hano Doue, n’am eus aon ebet ouzoc’h, rak Doue a oar ma mennoz, ha ma teuet en hano an diaoul, ho toujan nebeutoc’h c’hoaz. »\nAr c’homzou didroïdel-ze a lakas Jann d’Arc da vezan laouen ouz Arzur hag e Vretoned. An ofiserien gall a oa endro d’ezi a zigemeras Richemont gant youc’hadennou a levenez. Jann a lammas diwar he marc’h, Richemont a reas evelti ; pokat a reas d’e dreid hag adalek neuze e oent mignoned vras.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/341&oldid=140602 »


Ledenez Llŷn - Wikipedia\nUl ledenez e gwalarn Kembre eo Llŷn (skrivet Lleyn e saozneg gwechall), pe Ledenez Llŷn (Penrhyn Llŷn e kembraeg), e beg kornôk kontelezh Gwynedd hag er mervent da Enez Von. En em astenn a ra e Mor Iwerzhon war-zu ar c'hornôg a-hed 48 km. War a greder e teu hec'h anv eus an iwerzhoneg hag an hevelep orin ha Leinster he defe.\nKartenn ledenez Llŷn\nMarina Hafan Pwllheli\nGwechall e veze treuzet gant ar birc'hirined a yae da Enez Enlli met hiziv eo ul hañvlec'h d'ar Saozon dreist-holl.\nE Ledenez Llŷn ez eus un niver bras a lec'hioù miret evel ar mirlec'h Cors Geirch, rannaodoù gwarezet gant an National Heritage, ur c'helc'hiad europat morel ispisial a virerezh hag un ugent bennak a lechioù gant un interest skiantel. Un darn vras eus an aodoù hag eus an tuchennoù tanveneziek a zo perc'hennet gant ar Llŷn Area of Outstanding Natural Beauty (AONB).\nLedenez Llŷn a zo unan eus ar c'hornadoù enno ar brasañ kenfeur a gembraegerien. War-dro 94% eus ar vugale a ouie kembraeg er rannvro hervez un niveradeg graet e 2003.\n1 Kêriadennoù Ledenez Llŷn\nKêriadennoù Ledenez LlŷnAozañ\nD'ar 19 a viz Here 1984 e oa bet ur c'hren-douar dindan al ledenez. Muzuliañ a rae 5.4 war skeul Richter. Santout a rejod anezhañ en Iwerzhon hag e kornôg Breizh-Veur.\nPenllyn.com - Penllyn\nLlyn.info - Llyn.info\nDizoloiñ Ledenez Llŷn\nAdtapet diwar « https://br.wikipedia.org/w/index.php?title=Ledenez_Llŷn&oldid=1555273 »\nDernière modification le 14 C'hwe 2014, à 07:49\nKemmoù diwezhañ degaset d'ar bajenn-mañ d'an 14 C'hwe 2014, da 07:49.


KZH LES INVENDUS\nLod o deus neuz ur c’hi, ar re-se neuz ur c’hazh. O favioù a hañval bezañ e voulouz ha gwevn-kenañ eo o c’houbloù. Ne ra an daou arzour alies nemet ur c’horf, dezhañ peder brec’h ha peder gar, evit ur veaj fiñvadennoù janglet a zeu dioutañ lanv ar polotennoù ront. Ouzhpenn-se eo mesket c’hwekted ar sonerezh gant gras ar janglerien. Plijout a raio d’ar re vihan ha d’ar re vras.\nBretoned yaouank ampart war ar jangliñ int hag un taol-kaer eo o arvest kentañ. Gant an daouad-se e vez fiñvadennoù riklus, lañsus ha stank a denn d’ar jestraouerezh ha d’an troioù-ouesk war un dro. Perzh int en egor ha lod gant an arvesterien, en em sikour a reont, en em goll, kouezhañ ha dibradañ. Un arvest jangliñ resis, kaer-meurbet ha bev eo hag a liamm an eil ouzh egile daou zen hoalus, farsus ha brokus.\nSkrivañ ha jangliñ : Guillaume Cachera ha Nicolas Paumier\nSell diavaez klask ha skrivañ : Maximes Sales\nSell diavaez c’hoari ha leurenniñ : Johan Swartvagher\nKorollouriezh : Guillaume Martinet\nSonaozañ : François Colléaux lesanvet iOta\nGouleier : Cristobal Roussier.\nPU : 1 €\nBILHEDOÙ E GWERZH WAR AL LEC'H HEPKEN\nKensevenet gant al Leurenn Glenmor, Échanges & Cie.